text:
MATAUPU AUTŪ | AISEĀ E AO AI ONA FAAMAONI?
E Aogā le Faamaoni
“Ua matou talitonu ua iā i matou se lotofuatiaifo lelei, ona matou te mananaʻo ina ia faia mea uma ma le faamaoni.”—Eperu 13:18.
I le Tusi Paia, o le uluaʻi upu Eleni lea e faaliliuina i nisi taimi i le “faamaoni,” o lona uiga “o se mea e lelei atoatoa e lē manaʻomia ona toe faaopoopo i ai se isi mea.” E mafai foʻi ona faasino atu i se gaoioiga, amioga, po o se uiga lelei.
E faatāua e Kerisiano upu faagaeeina nei a le aposetolo o Paulo: ʻE matou te mananaʻo ina ia faia mea uma lava ma le faamaoni.’ O ā mea e aofia ai?
LE TAUIVIGA I TOTONU
O le toʻatele o tagata e autilo muamua i se faata i le taeao a o leʻi feiloaʻi ma isi. Aiseā? Talu ai e mananaʻo ia lelei atu o latou foliga vaaia. Peitaʻi, e iai se mea e sili atu ona tāua nai lo o le manaia o le teuina o le ao po o ni laʻei matagofie. O o tatou uiga e mafai ona saga faaopoopo pe aveesea ai foʻi le matagofie o o tatou foliga vaaia.
Ua taʻua i le Tusi Paia e tele ina tatou faanaunau e faia le mea leaga. Ua faapea mai le Kenese 8:21: “E leaga faanaunauga o le loto o le tagata mai lava i lona laʻitiiti.” O le mea moni o loo tatou tauivi ma o tatou faanaunauga agasala na fananau mai ma i tatou. Na faamatala manino e le aposetolo o Paulo lana tauiviga faasaga i le tulaga agasala e faapea: “Ou te matuā naunau i le tulafono a le Atua e tusa ma le tagata i totonu, ae ua ou iloa i loʻu tino se isi tulafono, o loo feteenaʻi ma le tulafono a loʻu mafaufau, ma ua faapologaina ai aʻu i le tulafono a le agasala o loo i loʻu tino.”—Roma 7:22, 23.
O se faataʻitaʻiga, pe a uunaʻia i tatou e o tatou loto e faia se mea leaga ma ua malosi lo tatou faanaunauga ia lē faamaoni, e lē faamalosia i tatou e faatino lenā uunaʻiga po o le faanaunauga. E mafai lava ona tatou faia se isi filifiliga. Pe a tatou filifili e teena uunaʻiga leaga, o le a mafai ona tatou tumau e faamaoni e ui lava o loo siʻomia i tatou e tagata lē faamaoni.
MANUMALO I LE TAUIVIGA
O le mea moni e tatou te manaʻomia ni tapulaa maualuluga tau amio. Peitaʻi, e faanoanoa ona o le toʻatele ua sili atu ona tele le taimi e faaalu e filifili ai o latou laʻei, nai lo o le taimi e mafaufau ai i ni a latou tapulaa tau amio. O le iʻuga, ua latou manatu ai e lelei le lē faamaoni pe afai e fetaui ma lo latou tulaga. O le auala lenei ua faamatala ai e le tusi The (Honest) Truth About Dishonesty lenei manatu: “O le mea moni, e tatou te faafoliga atu i isi ina ia iloa pea o i tatou o ni ē e faamaoni, e ui lava e tatou te lē o faamaoni.” Ae pe e iai ni tapulaa maufaatuatuaina e fesoasoani iā i tatou, e iloa ai po o se mea lelei le lē faamaoni? Ioe, e iai.
E faitau miliona tagata i le lalolagi aoao ua iloaina, e mafai e le Tusi Paia ona faamalieina lenā manaʻoga. O loo iai i le Tusi Paia tapulaa tau amio e sili ona maufaatuatuaina nai lo o se isi lava tusi. (Salamo 19:7) O loo iai taʻiala maufaatuatuaina ma tumau ona aogā i mataupu e pei o le olaga i le aiga, galuega, amioga, ma le itu faaleagaga. O tulafono ma mataupu silisili o loo iai e mafai ona aogā i so o se atunuu, tupuaga, ituaiga, ma tagata. O lea, e mafai ona toleni o tatou loto ia faamaoni ma amio saʻo e ala i le tilofaʻia o le Tusi Paia, manatunatu loloto i mea o loo taʻua ai, ma faatatau ana fautuaga.
Peitaʻi, e iai se isi mea e manaʻomia ina ia manumalo ai i le lē faamaoni, i lo o le tau ina iloa o le poto saʻo o le Tusi Paia. Ua tatou ola i se lalolagi ua matuā leaga amioga a tagata, ma e ono taaʻina ai i tatou i ana tapulaa piʻopiʻo. O lea e manaʻomia ai ona tatou tatalo iā Ieova mo lana fesoasoani. (Filipi 4:6, 7, 13) O le faia faapea, o le a tatou maua ai le lototele e tū mo le mea saʻo ma faamaoni i mea uma.
TAUI O LE FAAMAONI
Ua maua e Hitoshi lea na taʻua i le amataga, aogā o le iai o se talaaga o sē e galue faamaoni. Ua galue nei o ia i se galuega e faatāua e lona pule lona faamaoni. Ua faapea mai Hitoshi: “Ou te lotofaafetai ona ua ou maua se galuega ua mafai ai ona ou tausisi pea i se lotofuatiaifo mamā.”
E iai foʻi isi ua tofo i le moni o lenei tulaga. Seʻi o tatou iloilo ni faataʻitaʻiga a nisi na maua aogā mai i le faatatauina o le mataupu silisili o le Tusi Paia, “ia faia mea uma ma le faamaoni.”
Lotofuatiaifo Mamā
“Na ou lē toe aʻoga ina ua 13 oʻu tausaga, ina ia galulue ma ni tagata gāoi. O le iʻuga, o le 95 pasene o aʻu tupe na maua i auala lē faamaoni. Mulimuli ane, na ou faaipoipo ma amata ona ma suʻesuʻeina ma laʻu tane le Tusi Paia faatasi ma Molimau a Ieova. Na ma aʻoaʻoina mai ai e inosia e Ieova * faiga lē faamaoni. Sa ma filifili loa e suia le auala e ma te ola ai. I le 1990, na tuuina atu ai o ma ola iā Ieova ma papatiso e avea o ni Molimau a Ieova.”—Faataoto 6:16-19.
“I le taimi muamua, na tumu loʻu fale i mea gaoi, ae o lea ua lē toe iai na mea uma, ma ua ou maua se lotofuatiaifo mamā. Ou te matuā faafetaia le alofa mutimutivale o Ieova, pe a ou mafaufau i le tele o tausaga na ou lē faamaoni ai. Ou te lagona le fiafia pe a ou moe i le pō, i le iloaina o loo finagalo malie mai Ieova iā te aʻu.”—Cheryl, Aialani.
“Ina ua iloa e loʻu pule na ou teena se faiga faaalatua mai i se tasi na ono avea ma a matou tagata faatau, na faapea mai o ia: ʻUa avea oe ma sē e maufaatuatuaina ona o le Atua o loo e tapuaʻi i ai. O se faamanuiaga i le kamupani lou faigaluega ai i inei.’ O le faamaoni i mea uma ua ou maua ai se lotofuatiaifo mamā i luma o Ieova le Atua. Ua mafai ai foʻi ona ou fesoasoani i loʻu aiga ma isi ia faia foʻi faapea.”—Sonny, Hong Kong.
Filemu le Mafaufau
“O loo ou galue o se pule lagolago i se faletupe faavaomalo. I lenei galuega, e sili atu ona faatāua e tagata le tulaga lelei tau tamaoaiga nai lo o le faamaoni. Ua taatele le manatu e faapea, ʻE lē afāina sina lē faamaoni pe afai e faaleleia ai le tamaoaiga, ma fesoasoani i le tulaga tau tupe.’ Peitaʻi ua ou maua le filemu o le mafaufau ona o le avea ma sē e faamaoni. Ua ou maumauaʻi e faamaoni pea e tusa po o ā iʻuga e tulaʻi mai ai. Ua iloa e i latou e matou te faigaluega, ou te lē pepelo iā i latou pe pepelo foʻi mo i latou.”—Tom, Iunaite Setete.
Faaaloalogia e Isi
“Na faaosooso aʻu e lē na vaaia laʻu galuega ia ou pepelo ina ua leiloloa ni oloa mai i le galuega, peitaʻi na ou teena. Ina ua maua mulimuli ane i latou na gaoia oloa, na faafetai mai loʻu pule ona o loʻu faamaoni. E matuā manaʻomia le lototele ina ia faamaoni ai i lenei lalolagi lē faamaoni. Peitaʻi i le iʻuga, e maufaatuatuaina i tatou ma faaaloalogia e isi.”—Kaori, Iapani.
O le iai o se lotofuatiaifo mamā, filemu le mafaufau, ma faaaloalogia e isi, o taui na e iloa ai e aogā le faamaoni. Pe e te ioe i na manatu?
^ pala. 18 I le Tusi Paia, o Ieova o le suafa lea o le Atua.
Faitau Atili
TALA LELEI MAI I LE ATUA!
E Faapefea Ona Aogā iā i Tatou Mataupu Silisili o le Tusi Paia?
Na taʻua e Iesu le māfuaaga e tatou te manaʻomia ai taʻitaʻiga, faapea mataupu silisili e lua e sili ona tāua.


c: text/html

text:
O le ā le Manatu o le Tusi Paia?
Pe e mafai e le Tusi Paia ona fesoasoani iā te oe e feagai ma popolega?
O le ā lau tali?
Ioe
Leai
Atonu
Le manatu o le Tusi Paia
“Ia taʻu atu o outou popolega uma [i le Atua], auā o loo manatu mamafa mai o ia iā te outou.” (1 Peteru 5:7) Ua faamautinoa mai i le Tusi Paia e mafai e le Atua ona fesoasoani iā te oe ina ia e maua se mapusaga mai i ou popolega.
Isi mea e tatou te aʻoaʻoina mai i le Tusi Paia
E ala i le tatalo, e mafai ona e maua ai “le filemu mai i le Atua” lea e faaitiitia ai popolega.—Filipi 4:6, 7.
E lē gata i lea, o le faitauina o le Afioga a le Atua e mafai foʻi ona fesoasoani iā te oe e fesagaʻia ai le popole.—Mataio 11:28-30.
Po o le a aveesea popolega?
E manatu nisi . . . o popolega o se tulaga masani, ae e talitonu isi e faatoʻā mou ese atu popolega i se isi olaga pe a mavae le oti. Ae o le ā sou manatu?
Le manatu o le Tusi Paia
O le a aveesea e le Atua mea e māfua ai le popole. “E lē toe iai se oti, po o se faanoanoa, po o se tagiauē, e lē toe iai foʻi se tigā.”—Faaaliga 21:4.
Isi mea e tatou te aʻoaʻoina mai i le Tusi Paia
I lalo o le pulega o le Malo o le Atua, o le a ola fifilemu tagata.—Isaia 32:18.
E lē toe manatua ni popolega.—Isaia 65:17.

robotstxt: allowed

filter: keep


text:
O Taeao ua ta’ua i luga, fai mai upu o le tu’itu’ifafau o Samoa, o Taeao ia na suluia ai Samoa i ‘ave malolosi o le Talalelei-ma ua tu’u ai le fetaua’i ma le fefulituaa’i o le atunuu, ae alo mai e tautua i le Keriso Manumalo ma lona finagalo.
O ‘Ave ia o le Tala Lelei ua le toe manatu ai tama fanau a Samoa e fai o latou loto, ae ua tuuina atu o latou ola mo le Tala Lelei. Le na pogai ai ona o atu ae tu’u o latou aiga moni-e tala’i le Tala Lelei i le Vasa Pasefika-ma liu efuefua ai i Papua Niu Kini, Niu Eperiti, le Atu Solomona, Niue, Kilipati atoa ma le tele o isi lava motu ‘ainā o le Vasa Pasefika.
ai mai ua sui e le Atua taeao leaga e avea ma taeao lelei. O taeao o le masesei ma le toto masa’a ua suia nei e avea ma taeao o le ‘aleaga aloalo faa-Kerisiano, ua mafai ai nei ona talatalanoa ma saili fofō mo faafitauli-ae ua leai se agaga o le faa-maligi-toto.
Taeao ia na tonu ai i tua’a ua mavae- ona pau lea o le auala e faavae a’i lona Malo sa tau su’e ina ia mausalī e le toe faagae’etia. Le faamoemoe lea ua faatu ai nei lona Malo e pei ona valo’ia e Nafafua ae velo’aso i ai le ‘aufai-tofā ma le ‘aufai-uta-se’i sema ai ni manuia mo fuaga o lalovaoa. E na o le tolu pe lava Ekalesia ua pine i upu taoto o Samoa o latou taeao faitauina-aua na sunu’i le alāfale i le faavae popo o afioaga ma alalafaga na taunuu i ai.
O le ala lea na finagalo ai Malietoa o le a faase’e-tuāfaiga-ae ave ona mamalu i “Ao o Faalupega.” Na tonu ai ia Tuala ma Salā o le a ‘ave o la mamalu i auauna a le Atua. Lea ua faalupe ai nei –“Faife’au”-o “Susuga”ma “Afioga.”
O le Taeao muamua lava o le Tala Lelei, o le Taeao lea na taunuu ai le Misionare o Ioane Viliamu i Sapapalii, Savaii i le 1830, O le ogaeleele na taunuu i ai o lona igoa o “Mataniu-feagai ma-le-ata.” O lenei Taeao- na taunuu ai ia Malietoa Vaiinupo le Tala Lelei ma suia ai lona suafa ia Malietoa Tavita. O le Taeao lea o le Ekalesia LMS i le 1830.
O le Taeao lona lua-o le Taeao nai “Faleū ma Utuagiagi” i Manono. O le Taeao lea ma le aso na taunuu ai Misi Tana o le Ekalesia Metotisi ia Lei’ataua- ma faavae ai loa le Ekalesia e pei ona i ai i le 1835.
O le Taeao lona tolu, o le Taeao na i Malaeola ma Nafoaga i Lealatele i Savaii. O le Taeao lea na taunuu ai le Ekalesia Katoliko Roma ia Tuala ma Salā-na malaga mai ai Faife’au o Silipele ma Lutovi’o i le aso 25 o Aokuso 1845.


text:
O le talanoaga logologoā i le taimi nei a le Palemia o Tuilaepa Sa’ilele Malielegaoi e uiga i fete’ena’iga i totonu i le va o sui o le vaega faale-tulafono a le malo ua matua sili atu i lo se mea e matua ‘ata ai.
Ae peita’i-a uma ona tatou fe’atai-e tatau ona faailoa atu o se matua ta’utinoga tuusa’o lea e uiga i le tulaga le maopoopo o loo i ai nei i totonu o le malo, lea ua latou maua ua matua faigata lava ona taofia ma o lea ua avea ai a tatou faiga faale-tulafono ma mea e toē i ai le lalolagi.
O le talanoaga a le Palemia o Tuilaepa i le vaiaso talu ai-e le o se mea na tupu faafuase’i. E le o se lape fo’i o le laulaufaiva. O ona manatu faaalia-e foliga mai o se malamalama lea-na faaalia ai nisi faafitauli matuiā se tele i totonu o lana pulega. O se tauiviga lea mo le paoa poo le pule –o se taua lea e faailoa mai ai poo ai e sili ona maualuga.
.E le o se mea fou lea. Na amata mai lava mai sui auai o le H.R.P.P.(faatasi ai ma eseesega o loo ‘emo’emo mai pea i mea ua uma ona faailoa mai ia i tatou) ma i le taimi nei-o lea ua tafe atu i lalo i tagata faigaluega o le malo o latou tulaga e pei lava o latou ta’ita’i.
O le tulaga uiga ese, o le ta’itino mai e le Palemia e faapea ua pagatia ma afaina “la’u fanau”-o se ituaiga lea o five a’o latou tauivi ma “faafitauli ua faatetele”i totonu o le latou fusuaga e tofotofo ai o latou poto masani o le tasi ma le isi, o le ata la ua matua manino mai e pei o le aoteatea. O loo i ai tulaga fevaevaea’i i totonu o ituaiga o galuega ma o le itu lea e matua popole ai lava. Ua aumai ai la ia i tatou le manatu e leai se mea lelei e maua mai le fevaevaea’i
E lelei ona faamanatu ia i tatou i le asŏ, o le fevaevaea’i ma le le maopoopo e maua ai le tulaga malepelepe. Ae peitai-o le tulaga tonu lena o loo tatou vaaia –ua fofola mai i luma o tatou mata e tusa ai ma lenei faigamalo. O ai e fia se’e i se’evae o le Palemia o Tuilaepa? Atonu o iina e mafai ai ona faamatala mai pe aisea ua tonu ai ia te ia e le manatu mamafa i lea mataupu ae o lona finagalo faaalia sa sailia i le vaiaso talu ai.
O le atugaluga e faapea ina matua manino mai nei tulaga fevaevaea’i, ae o ona taunuuga foi e matua mataga lava, pe a fua i le mea lea ua leva ona tupu mai totonu o le atunuu i se taimi e le’i mamao atu.
E ui lava ina ua maua taitaia tagata ofisa e faamalosia le tulafono i totonu o le latou tauiviga tau o latou lava tulaga faale-tagata, ae o loo faaauau pea ona faailoa mai le faaauau pea ona faateleina o fuainumera tau soliga-tulafono.
I le vaiaso talu ai na lipotia ai le aveina e se tamaitai talavou o se vaa pa’epa’e fiberglass mai le Taulaga o Apia e tusa ai ma se mea o loo faamatalaina e pei o faiga a James Bond. E ui lava ina fai e Leoleo ni suesuega i ni nai aso mulimuli ane ai, ae o le tino o lea tamaitai na maua o opeopea i le sami e ni alii fagota i Utualii. Na maua foi lea vaa ua lafoa’ina
Faamata e i ai se sootaga i le va o le vaa ma le teina ua maliu? Faamata o le a le mea semanu e tupu i lea tamaitai? Ma faamata e mafai ona fai o se mea i luma atu e lavea’ina ai le ola o lea tamaitai? Ua na o le pau lea o se tasi o fesili lea e matua manaomia ai le aloa’ia atoatoa o a tatou faalapotopotoga tau le faamalosia o le tulafono.
O mataupu nei e tatau ona suesueina ma le faamoemoe e tatau ona fai mea uma e puipui ai tuaoi o Samoa. Ae o a tatou alii ofisa ia e faamalosia le tulafono-o le fanau a Tuilaepa-ua matua noatia i le faatinoina o a latou taaloga tau le malosi o le tagata lava ia.
I se faaupuga e sili ona faigofie, o mea uma lava e faasino i se faigamalo lea o loo faifai malie ae ua mautinoa lava lona le maua o lea tulaga. E ui lava ina o nisi o le ‘au-polokiki o loo amio e pei o ni tamaiti ua le mafai ona faatonu-ae ua leai lava se mea e mafai ona fai e galuega a le malo e tuliloa ai. E le mafai ona tatou matua tuua’ia i latou.
Ua na o lo latou faata’ita’i lava i le amio a o latou ta’ita’i. Afai o latou matai poo ta’ita’i e amio pi’opā, aisea la e te manatu ai o tagata latou te pulea e le amio faapea? O le mea moni faifogie lava e faapea o pulega e o mai ma o, tusa lava pe o le a le tale o le malosi latou te ‘ausia. O loo i ai le Tala Faasolopito o loo faailoa mai ai ia i tatou lenei mea. Ma i le faagasologa o nai tausaga ua mavae atu, sa tatou molimauina le anoano o pulega-malo malolosi na faato’ilaloina i atunuu latalata mai ma mamao atu.
I le tele lava o itu, o nisi o alii auito i malolosi o le lalolagi ia sa i tua o nei faigamalo-na taunuu i le tulga e sili ona faatiga. O lona uiga e faapea pe ana latou tumau ai pea.
E le mafai ona faafitia le faapea o le faiga tau polokiki i Samoa i aso nei o loo pulea e se pati-o lona vaega toatele e papago i lona faatumauina pea. O le latou filosofia-e pei lava o le vaega toatele o faiga-pati faa-polokiki, e faasino lea i le paoa e manumalo ai ma ‘u’u mau pea.
O le mea moni e faanoanoa ai e faapea o lenei faiga ua mafua ai le leai o ni galuega; faafitauli ma le faateleina o le mativa talu ai na te folafola atu le tamaoaiga ma tupe mo i latou e mulimuli ma le faamaoni ia i latou a’o i latou o loo totoe ai ua lafoa’i e puipui i latou lava.
O lenei tulaga o le tulaga lava lea sa i ai Samoa mo sina taimi e o’o mai i le taimi nei. Ma e uiga lava ina fiafia le ‘au-polokiki ma tagata o i totonu o le paoa i le suamalie o a latou faiga leaga, ae le mafai ona e faia lea faaupuga ia i latou e matitiva ia o loo feagai ma le faateleina pea o le faigata ona ola.
Silsila i tagata o loo faatauina atu oloa i luga o ala tetele i totonu o Samoa i le aso ma le po. Ae peitai-e le na o i latou o faia lea tulaga.
Talu ai nei lava, sa i ai se vaega o tagata gaoia ma tagata faomea sa o atu i meatotino a tagata latou te iloa e mauoloa i totonu o lenei atunuu. O se tulaga lea e tatau ona tatou matua popole ai.
E tau leai se aso e te’a atu i totonu o Samoa ma se ituaiga o faalavelave e matua lūlū ai lou ao e te le talitonu i ai e tusa ai ma le tulaga ua liua i ai lo tatou parataiso. Ua uma ona matou faailoa atu muamua lenei tulaga ma o le a matou toe faailoa atu foi, e tatau ona lapata’ia i tatou ina ia ‘aua lava nei faatagaina le tulaga lelei e liua ai lenei atunuu e avea ma mea ula-i le manaia i le vaai mamao mai ae ua matua pala-vivi lava totonu.
Ae mo le malo ma galuega a le malo, matou te faamanatu atu ia i latou iinei ma le taimi nei e faapea o le fevaevaea’i e tupu mai ai faamalepeina. Afai o lenei ituaiga o faiga o le a faataga ona faaauau pea, ua faigata la ona una’ia e uiga i le lumana’i. O le a sou taofi? Ia outou maua Samoa se Aso Lua uiga ese, ma ia faamanuia atu le Atua!


text:
- aiga
- iunivesite
- Ritsumeikan Iunivesite
Ritsumeikan Iunivesite
Ritsumeikan University Details
- atunuu : Iapani
- aʻai : Kyoto
- Acronym : Rits
- faavaeina : 1900
- tamaiti aoga (approx.) : 33000
- Aua nei galo e discuss Ritsumeikan University
lagona
Ritsumeikan Iunivesite is a private university in Kyoto,Iapani, tulimatai ona aa e 1869. Faatasi ai ma le lotoa Kinugasa(KIC) i Kyoto, ma Prefecture Kyoto. le iunivesite foi ua i ai se satelite taʻua lotoa Biwako-Kusatsu (BKC).
i le asō, ua lauiloa o le iunivesite o se tasi o iunivesite tumaoti taitaiga e fa i Iapani i sisifo. MAFAI-MAFAI-e RITS (Kwansei Iunivesite Gakuin, Iunivesite Kansai, Doshisha Iunivesite, ma Iunivesite Ritsumeikan) o le faapuupuuga o le toatele o tagata e faatatau i pe a talanoa e uiga i le iunivesite tumaoti taitaiga fa i le itulagi (a 20 miliona tagata). O le aoga o se tasi o iunivesite pito i luga i Iapani, ma ua aemaise lauiloa mo lana polokalama o Sootaga Faava o Malo lea ua tuu i se faavasegaga muamua nofoaga i Iapani. lē gata i lea, i le nusipepa i aso nei, ua lisiina e pei o le 'tumutumu iunivesite tumaoti i Iapani mo le faasaienisi faiga faavae'. O loo i ai polokalame o fesuiaiga o tupe i le tele o aoga i le lalolagi atoa, e aofia ai le Iunivesite o Columbia British, O le Iunivesite o Melepone, O le Iunivesite o Sydney, Iunivesite o Hong Kong ma Le Kolisi a le Tupu o Lonetona. O le aoga foi a itulua polokalama o le faailoga o le tagata malaga ma le polokalama o le faailoga o le matuaofaiva itulua ofoina faatasi ai ma le Iunivesite o Amerika, ma se polokalama o le faailoga o le tagata malaga itulua ofoina atu i le galulue faatasi ma le O le Iunivesite o Columbia British. O loo i ai se matua fesootaiga malosi o alumni i Kansai itulagi ma ua gaosia se aofaiga o Ofisa Sili o Pulega i le kamupani Iapani e faapea foi faaupufai.
Ritsumeikan Iunivesite Panthers o le a lava au malosi lakapi collegiate i Iapani ma manumalo siamupini o le atunuu e tolu, fitu siamupini collegiate, ma siamupini konafesi iva.
Ritsumeikan ei ai se talaaga o le silia 115 tausaga talu mai lona faavae i 1900. Faatasi ai ma le agaga o lo tatou aoga, “Saolotoga ma le fou,” i.e., “Fai se aoga saoloto ma tatala mafaufau,” ua tuufaasolo Ritsumeikan le agaga o Prince SAIONJI Kinmochi ma NAKAGAWA Kojuro, ma saili i taimi uma e fou i lona fanua.
Talu mai le 1980 o le, Ritsumeikan, o se faalapotopotoga tumaoti, o loo faaauau pea aoaoga le toe fuataiina e ala i le faapipiiina o le Kolisi o Sootaga Faava o Malo i 1988, avanoa o lotoa Biwako-Kusatsu (BKC) i 1994 ma lotoa Osaka Ibaraki (OIC) i 2015.
i 2014, Ritsumeikan Iunivesite, faatasi ai ma le Iunivesite o le Pasefika Ritsumeikan Asia, na filifilia e le Matagaluega o Aoga, aganuu, taaloga, Saienisi ma Tekinolosi (MEXT) o faalapotopotoga ua filifilia o le “FY2014 Top Global Iunivesite Poloketi.” Tatou te ave i ai o le aloaia mai le Malo mo le tali malosi a le Ritsumeikan i le globalization ma faatinoga faapea foi ma le faamoemoe mo lo tatou lumanai.
ua tuuina mai Ritsumeikan le Academy Faaaliga R2020 o se ata o le i ai o le Academy Ritsumeikan i 2020 ma le faaupuga puupuu, “Fatuina o se Lumanai tala atu o tuaoi.” Tatalaina o lo tatou lotoa fou, Lotoa Osaka Ibaraki i 2015 o le tomai autu.
A o se iunivesite i Iapani, tatou feagai ma le tele o mataupu. O le faitau aofai o tagata o le 18-tausaga-le-matutua o loo faaitiitia i Iapani, o le mea lea, e taua tele i le faaleleia Ritsumeikan o se iunivesite i ona filifilia e tamaiti o le vasega ma faia ni taumafaiga e faaleleia atili le uiga o lo tatou aoaoga ma researches faapea foi. I lena iuga, o le a tatou tausia i le mafaufau e “Mea e mafai ona faia Ritsumeikan mo le lalolagi ma le mea Ritsumeikan saofaga i,” e le na o le globalization o se fuafuaga faataatitia o le ola.
O le igoa, “Ritsumeikan” e aofia ai le filosofia e pei o “se nofoaga e faatuina taunuuga o se tasi” ma “se nofoaga e uunaia tagata o umia le lumanai.” Faatasi ai ma lo tatou malosi e mafai ai ona mamao lo tatou tuputupu ae, ua faia Ritsumeikan e faia ia sili atu le alualu i luma maoae i le lumanai.
Mikio Yoshida Ph.D.
Peresitene
Ritsumeikan Iunivesite
aoga / kolisi / matagaluega / vasega / mafaufau
kolisi
- College o le Tulafono
- College o le faasaienisi Social
- College of International Relations
- College of Policy Science
- College of Letters
- College of Image Arts and Sciences
Graduate Aoga
- Graduate school of Law
- Graduate school of Sociology
- Graduate school of International Relations
- Graduate school of Policy Science
- Graduate school of Letters
- Graduate school of Science for Human Services
- Graduate school of Language Education and Information Science
- Graduate school of CoreEthics and Frontier Sciences
Institute at Kinugasa Campus
- Inter-faculty Institute for International Studies
- Tulafono Faava o Malo & Business Program
- International Civil Service Program
- International Community Program
- International Welfare Program
History
Ritsumeikan was first founded as a private academy in 1869 by Prince Saionji Kinmochi. i 1900, Kojuro Nakagawa (the former secretary of Prince Saionji) established the Kyoto Hosei School, a law school that eventually adopted the Ritsumeikan name (with the prince’s permission) and was awarded full university status in 1922. talafaasolopito, the school was seen as a liberal alternative to the state-run Kyoto University.
O le igoa “Ritsumeikan” comes from a Mencius quotation:
Some die young, as some live long lives. This is decided by fate. o le mea lea, one’s duty consists of cultivating one’s mind during this mortal span and thereby “establishing one’s destiny”. (in Japanese, 立命, ritsumei)
le “kan” addition to “ritsumei” signifies a place.
Ete mana'o discuss Ritsumeikan University ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Ritsumeikan University reviews
Join to discuss of Ritsumeikan University.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
Faafesootaʻi Mai i Matou
E matou te fiafia e fesoasoani iā i latou e naunau i le Tusi Paia ma la matou galuega o loo faia i le lalolagi aoao. Ia faafesootaʻi Molimau a Ieova i lou vaipanoa e ala i se tasi o auala o loo taʻua i inei.
Vili pe tusi mai iā i matou e faaaogā ai faamatalaga o loo taʻua i lalo
Polivia
Watch Tower Bible and Tract Society
Casilla 6397
SANTA CRUZ
BOLIVIA
+591 3-342-3442
Itula e Tatala ai le Ofisa
Aso Gafua i le Aso Faraile
8:00 a.m. i le 12:00 p.m. ma le 1:00 p.m. i le 5:00 p.m.


text:
O le faaaliga e faapea ua faamuta e le ‘Au-Toeaina o le Ekalesia Faapotopotoga Kerisiano i Samoa (C.C.C.S.) auaunaga a le Failautusi Aoao o le Ekalesia, o Reverend Dr.Afereti Uili, ma ua aveeseina ana matafaioi aloa’ia uma-ona o se tuuaiga tau feusuaiga na ia faia ma se tamaitai e le o ta’ua lona suafa, o se mea lea e matua faatautala lava-e tusa ai ma sona faaupuga otooto.
O le tuuina mai o lea tala i le taimi o loo tauaofia ai le fono tele faale-tausaga i le nofoaga autu i Malua i lenei vaiaso, e aunoa ma se masalo-o se faafitauli aupito i matuia lea o loo taumafai ta’ita’i o le ekalesia-faapea foi ma ia sui na malaga mamao mai le lalolagi ina ia auai i le latou fono-ia ua una’ia latou te faafeagai ai-i lenei vaiaso.
Poo le a lava, o le faaiuga ina ia motusia le Failautusi aoao mai ona tiute ma ana matafaioi-o se faaiuga lea a le Komiti a le ‘Au-Toeaina a le Ekalesia; ma o lenei tulaga na faamaonia e Reverend Elder, Kerisiano Soti, ma na lomia faasalalau i totonu o le Samoa Observer i le aso 13 o Me 2016.
O le tali atu i lea faaiuga, o Reverend Afereti Uili, e pei ona aliali mai, sa to’ato’a lelei lava. “O lea faaiuga e leai se faavae,” o lana faaaliga lea. “Sa tatau ona latou taumafai muamua e fuafua lelei pe i ai soo se mea moni i totonu o lea tuuaiga, a’o lei faia le latou faaiuga.”
Aisea? Ona, e tusa ai ma Reverend Uili,”e matua lona tulaga e afaina ai a’u ma lo’u aiga.” Ae poo le a lava, e aliali mai e le’i kea le ‘Au Toeaina pe faatali, e ua latou faatino loa le mataupu i lea lava taimi, ma faamalōlō le Failautusi Aoao mai ona tiute mo le lima tausaga.
E pei ona faamatala mai e le Toeaina o Rev Elder Soti: “O le faaiuga o loo uiga o le a tatau i le Ekalesia ona tofi muamua se Failautusi Aoao a’o le’i amataina le latou fono faale-tausaga.“(O le isi ona uiga) o le Komiti lea na te faafoeina faiga faavae ma le amio a tagata faigaluega sa faavae i luga o faamatalaga molimau na tuuina atu i o (latou luma) e uiga i le amio a Reverend Afereti Uili.”
Na ia toe ta’ua: “E ui lava ina teena e Afereti le tuuaiga, ae o le tamaitai na aafia ai na ia faailoa mai ia i matou le tala e ese ai. O le mea lea ua matou tilotilo ai i le ata lautele ma ua maua ai le faaiuga e faapea e leai se tamaitai Samoa na te faia ni mea faapea e aunoa ma se mafuaga.”
Ona o lea ua iloa i le taimi nei e faapea o lea tuuaiga ua avea ma mataupu o le a suesueina e le Faamasinoga, sa faailoa mai e Rev. Elder Soti: “( O lea mataupu ua mae’a ona tuuina atu mo se talanoaga ma o lea talanoaga e le o se talosaga lea a le itu a le teine-ae o le talosaga a le itu a Afereti.”
Na ia faamalamalamaina: “O le uiga o lena mea-o le a avea ma taualumaga faaumiumi ma ua lagona e le ‘Au Toeaina-ua tatau ona matou faia se faaiuga i le taimi nei.”
O le taimi lena na samania ai e le ‘Au Toeaina i la’ua e to’alua o Rev. Uili ma le tamaitai na aafia e faailoa mai a latou vaega o le tala, o le faaaliga lea a Rev. Elder Soti Mulimuli ane, fai mai Rev.Elder Soti, o le taimi lena na tonu ai i le Au Toeaina-e fai le latou faaiuga.
Na ia faamatalaina: “E ui lava ina teena e ia le tuuaiga, ae o le faaiuga ua fai e le Au Toeaina o loo faavae e tusa ai ma o latou lagona i lea tulaga.”
Ona ia faafetaia lea o le sao o Rev. Afereti’ a’o galue o ia mo le ekalesia, fai mai: “Matou te fia faafetai atu ma faailoa atu le galuega na fai e Rev. Afereti i le faagasologa o lona vaitaimi i le avea ma faia’oga, Pule o le Kolisi Faa-faife’au i Malua, ae mulimuli ane avea ma Failautusi Aoao.
“Ae peitai-o nei mea e tutupu i le soifuaga nei.” Ina ua fesiligia sona manatu, fai mai Rev. Uili ua leva ona faailoa atu ia te ia lea faaiuga, ae sa le fiafia i ai. Fai mai a ia: “O la’u finauga e faapenei, E leai sa’u sala.
Ou te le’i faia soo se mea sese.E leai lava se faamaoniga mo nei tuuaiga.” Sa faaauau lana saunoaga ma fai mai:”Ou te le’i faitau lava i le faaiuga a le fono pe o a mafuaga…..ae ou te masalo o loo i ai se mea e uiga i le moliaga e faasaga ia te a’u lea e aafia ai se tamaitai.
“O le faaiuga ua latou faia o loo faavae i luga o lo latou manatu e faapea ua ‘ou agasala- ae ou te matua teena lea tuuaiga, e tusa ai ma lo’u tagata, e leai se mea ua faamaonia.” Fai mai Rev. Uili, o le taimi na fai ai lea tuuaiga, sa ‘ou ole atu i le Komiti a le Au Toeaina ina ia iloiloina ia mea ma le faaeteete aemaise ai ai ona e leai se mea e tasi e moni.
“Ou te matua teena malosi ia mea ae foliga mai ua uma ona fai le latou faaiuga e faavae i luga o lo latou talitonuga e faapea e sa’o tuuaiga ae sese a’u.”Ae mo le mataupu o loo faatali se iloiloga a le faamasinoga i ai, fai mai Rev. Uili e le’i faia se faaiuga i ai.
O loo matou faatali pea,” o lana faaaliga lea. “E le’i faailoa maia lava ia i matou se taimi mo lea mataupu. Na tolopo mai ia Fepuari ae o lea ua aulia Me ae leai lava se mea ua faia.” Na ia toe ta’ua::
“Out e manatu ua fai e le Au-Toeaina le faaiuga e faavae i luga o le latou matafaioi i le avea ma vaega na te mata’ituina le amio a le aufaigaluega, ma ua manino mai-o lo latou lagona ua leaga la’u amio, ua ‘ou agasala ma ua talafeagai ona aveese tiute ma matafaioi na tuuina mai ia te a’u.”
Sa faaauau pea lana faaaliga ona faapea mai lea: “E leai so’u manatu e faaalia e uiga i le tagata e tatau ona ia faia ma o le a le taimi. “O le faaiuga o le matafaioi lea a le ‘Au-Toeaina. Ua latou aveese lo’o tofi faa-faife’au faapea foi ma la’u matafaioi o le Failautusi a le Ekalesia.”
Ae ui o lea, na ia faaalia manino e leai ni ona lagona faaseā i le Ekalesia ma le Komisi a le Au Toeaina, fai mai: “E ui lava ina ua aveeseina a’u mai le ekalesia-ae le faapea ai ua ‘ou inoino i le ekalesia.
“Leai, o le Ekalesia e pule ai Iesu Keriso lea e galue ai le Atua ina ia ‘ausia tagata.” Poo le a lava, na ia toe ta’ua e faapea “o lea faaiuga e leai sona faavae,” ma ioe, “e le talafeagai. Sa tatau ona latou taumafai e fuafua lelei pe o i ai soo se mea moni e tusa ai ma lea tuuaiga muamua, ae lei tuuina mai le latou faaiuga.”
Ma-ona ia toe ta’ua ai lea: “O lea mataupu ua matua tele le afaina ai o a’u ma lo’u aiga.” O le mea moni lena. O lona tulaga e afaina ai e masani ona maoa’e i mataupu faapenei, E matua leai ma se tulaga masalomia.Fai mai Rev. Uili: “E i ai mea ua tutupu i totonu o le ekalesia mai lea taimi i lea taimi ma o faaiuga e fai e tagata mo tagata.
A pa’ia loa tagata, o latou e faia faaiuga e faavae i luga o lemea latou te lagona e sa’o.”Ona ia toe ta’ua lea mo se taimi mulimuli: “O lea faaiuga e le talafeagai ai,” Atonu e sa’o a ia. Ae peitai-ua na o se lalolagi e le o lelei atoatoa o loo tatou nonofo ai i se tasi itu, ma i le avea ma tagata na te iloa lelei le eseesega i le va o le mea sa’o ma le mea sese, e le taumate na ia iloa lelei lava.
Faamata e maliu Iesu Keriso i luga o le satauro pe ana lelei atoatoa le tana ma le fafine ina ia le mafai ai ona la le agasala? I le avea ma faifeau o se ekalesia-e tatau ona ia silafia. Ae peitai-atonu na te le o faitauina nusipepa.
O le mea lea-o le a tatou faailoa atu ai ia te ia. O le aso 24 o Novema 2015, o le ulutala sa i totonu o le Samoa Observer fai mai: “Ua faaalia e se Tamaitai se la mataupu ma se Faife’au o se Ekalesia?
I lalo o lea ulutala-fai mai le tala: “O se tagata molimau autu i se mataupu e aofia ai le Peresetene o le Faalapotopotoga mo e Puapuagatia a Samoa (S.V.S.G.) ma le isi to’atolu, ua tuua’ia i le faalavelave i le faagasologa o le amiotonu, ua la ioe i se mataupu i se mafutaga ma se faife’au o se ekalesia.”
Ona faaauau ai lava lea: “Ina ua tuuina atu le molimau a se tasi tagata molimau, na faailoa atu e lea tamaitai i le Faamasinoga sa fai le la faanuminumi ma le Faife’au o se Ekalesia ina ia mafai ai ona toe fo’i atu i lona to’alua ona o ni faiga e le lelei na fai ia te ia.”Ina ua fesiligia e le loia pe moni lea tulaga, fai mai a ia” “Ioe (sa fai la ma faanuminumi ma ia).”?
O fea na oulua fai-aiga ai ma le Faife’au o le Ekalesia?
“I le fale o le galuega “E faafia ona oulu fai-aiga ma le Faife’au i totonu o le fale o le galuega?”
“E Faalua,” o le faaaliga lea a le tamaitai.
Sa faaauau pea le su’esu’ega. I le faaiuga, na maua e faapea o le faletua o le Faife’au sa taulamua i lea faiga leaga tau feusuaiga, ma o le tasi o loia, faatasi ai ma lona mafaufau ma ona mata i luga o se tagata talavou ua afaina a’o ona faailoa atu i le faamasinoga, fai mai:
“Mo se alii sa i Malua mo le 14 tausaga ma ua faauuina ma ua aga’i atu i lona nuu muamua, sa tilotilo atu ia te oe ma tonu ia te ia ina avatu oe e fai ma ana tama-fai ma fai isi mea ae sa tatau ona ia iloa lelei?”
Ma ona soso’o ai lea ma le aafia ai o matua, ma a’o faapena ona latou faia-sa la teena e faapea o le la tama teina sa aafia i se sootaga tau feusuaiga ma se Faife’au o se Ekalesia. O se taimi lea i le va o le 2011 ma le 2013.
Ina ua fesiligia e le loia pe la te iloa o le la tama teine o loo aafia i se sootaga ma se Faife’au o se Ekalesia, fai mai le tamā: “Leai, ou te le iloa,” “Ae i totonu o lau faamatalaga i Leoleo,” sa faailoa atu i ai, “o loo ta’ua e faapea na e fai atu e te mana’o e fo’ia ma ave i tua le mataupu talu ai ona o se luma lea ma ua tuuina atu ai i le ekalesia se igoa leaga.”
O le tali, fai mai a ia: Ioe-o lea ua ‘ou manatua sa ‘ou fai atu faapena.” “E le o le mafuaga lena ua faalua ai ona faasala ma faate’a oe ma le nuu, muamua-ona ua faaulu e lou afafine se tagi e faasaga i le faletua o se faife’au, ma lona lua-ona o lana faanefunefu ma le (faife’au?) “Ou te le malamalama i le mea o loo e fai mai ai,” o le tali lea a le tamā.
”Ona faaauau ai lea lea o le faamasinoga. Ae ui o lea, o ia mea uma sa fai i le igoa o le Ekalesia a le Atua ma Iesu Keriso i le avea ma Faaola ma Lavea’i.O le mea lea, i le aotelega, o taimi vevesi nei ma le faatiga i totonu o le atunuu o loo faavae i le Atua, lea foi ua faaiogaina, o se Samoa fiafia ua toe se’e i tua. Ae peitai- e le afaina.
Pau lava o le mea e ao ona tatou faia-ia manatua i le mafaufau- e leai se taimi muamua e tusa ai ma lo tatou iloa ua tulai mai ai se faiga leaga mai se sootaga tau feusuaiga i le va o se Faifeau o se Ekalesia, ma tamaitai talavou lea-a fua i se fua e tasi-o se matua ‘alu’alutoto lava-na te iloa ai le mea lelei mo ia.
Ia, o le a la lona taua, tatou toe mafaufau tasi lava i le mea na faaalia e le loia i le faamasioga ao saunoa ai lea tamaitai i le Faife’au o le Ekalesia i lea taimi. Fai mai lea Tamaitai: “Mo se alii o ia lea sai i Malua mo le 14 tausaga ma ua faau’uina-ma ua aga atu i lona nuu muamua, sa tilotilo atu o ia ia te oe ma tonu ia te ia e ave oe e fai ma ana tama-fai ma fai isi mea ae sa tatau ona ia iloa lelei.?”I le taimi nei la-faailoa mai ia i matou ou manatu.
I le taimi nei –matou te faapea atu i le Ekalesia Faapotopotoga Kerisiano i Samoa-ia manuia tele le Fono Tele a le Ekalesia Faapotopoto Kerisiano i Samoa ma ia avea ma fono aoga faale-tausaga. Ia faamanuia le Atua ia Samoa.


text:
Srilatha uiga igoa sili: Fiafia, Foafoa, Agavaa, Agalelei, Laki. Aumai Srilatha uiga o le suafa.
Darapu uiga faaiu sili: Fiafia, Laki, Agalelei, Gauai, Po nei. Aumai Darapu uiga o faaiu.
Surnames taatele ma igoa Srilatha: Vangaru, Pokala, Basani, Pingula, Ambhati. Aumai Lisi o surnames ma igoa Srilatha.
O le tele o igoa tutusa ai ma faaiu Darapu: Venkata Siva Krishna Kumar, Rama Krishna, Chalapthi Rao, Eshwari, Srilatha. Aumai Igoa e aumai faatasi Darapu.
Ogatasi o Srilatha ma Darapu o 79%. Aumai Ogatasi o Srilatha ma Darapu.


text:
Polokalame mo le Tauaofiaga 2017
Tagaʻi i le polokalame o aso taʻitasi o lenei tauaofiaga, lea o le a fesoasoani iā te oe ina ia faaauau ai ona faia mea lelei ma tumau i faigatā.
Aso Faraile
O le ā e fesoasoani i Kerisiano ina ia atiaʻe uiga e manaʻomia e tumau ai i tulaga faigatā?
Aso Toonaʻi
Ua faapefea ona foaʻi mai e le Atua e ona le malosi uma lava le tumau ma faamāfanafanaga?
Aso Sa
Na fetalai Iesu: “O lē e tumau seʻia oo i le iʻuga, o le a faaolaina o ia.” O le ā e te faia ina ia usitaʻia ai lana fetalaiga?
Faamatalaga mo Sui Usufono
Atonu o le a e fia auai i nisi o fono faapitoa o le a faia a o faagasolo le polokalame. E lē gata i lea, e maua foʻi i inei isi faamatalaga e faatatau i le ʻautautua, papatisoga, meaalofa tauofo, fesoasoani muamua, mea leiloloa ma toe maua, nofoa, po o auaunaga tauofo.
Faitau Atili
O AI O LOO FAIA LE FINAGALO O IEOVA I ASO NEI?
Aiseā e Auai ai Molimau a Ieova i Fonotaga Tetele?
I tausaga taʻitasi, e faatolu ona matou faapotopoto faatasi mo faatasiga faapitoa. E faapefea ona e maua aogā i na faatasiga?


text:
1. O lea ua te’a atu le faamanatuina o le Aso o Tina i Samoa nei-ma o le upu moni-ailoga e i ai se aiga e le’i faafiafiaina i lea aso! O le uiga o se manatu-o lea ua uma ona faamanatu ma ua te’a atu.
Afai la ua mavae atu lea Aso-o lona uiga-ua te’a atu ai foi ma le faatauaina o le Tina i totonu o soo se aiga? Ia-pule lava oe ma lau tali-ae o lo’u manatu-o ai lava na mafua ai lenei fuafuaga lelei ma le matagofie-ina ia faamanatuina le Aso o Tina i Samoa nei-faafetai, faafetai, faafetai tele lava! E mafua ona e ui lava ina tatou iloa uma le taua o le tina i totonu o soo se aiga-ae peiseai tatou te le kea i ai.
O le tele o taimi e pei ona tatou iloa-o le tina lava le puna o manuia uma o se aiga.
O lona uiga-a lelei le tina-e lelei foi le aiga. A loto alofa le tina ma faapalepale-e faapena foi lana fanau-O lona uiga la-o mea lelei uma e fai e le tina-e manuia ai le aiga atoa aemaise ai o lana fanau! Ae a tatou tilotilo i nai tina o loo sauaina i o latou aiga-ona o le saua o latou ta’ito’alua e mafua mai le inu ava malosi ma fualaau faasaina-o tina tonu lava ia-e tatau ona tatou fesoasoani i ai-e ala ia tatou tatalo-ina ia mafai ona liua le sauaina i le alofa moni-ona o mata o le fanau o loo pulapula mai! O le upu moni lava-o soo se aiga e i ai se tina lelei-o le aiga manuia foi lena-talu ai –e le mafai ona faatusalia lona alofa!
O le alofa o le tina moni-tusa lava pe o le mea e oti ai-e tasi lava lona faamoemoe-ia ola ma manuia lana fanau. O lena manuia-ia lava ona aoaoina lelei, usita’i ma faalogo-aua e leai se tina-e mana’o ia malaia sana fanau; e leai foi se tina e loto ia faasevasevaloaina lana fanau! O le tatalo foi ma le olega a le tina-e manuia ai le fanau ma latou fanau-ma o latou aiga uma!
O lona uiga la-tusa lava pe fai mai ua te’a ma mou atu le aso o Tina-ae o le upu moni-e le tatau ona te’a ma mavae atu la tatou faafetai i o tatou tina-aua e na o ia lava na te iloa le mea moni e igoa o le alofa! Ia saga manuia pea le Aso o Tina ma ia alofa le Atua-ia faafualoa ni outou aso tatou te saga mafuta ai pea! O le a sou taofi?
2. Matauina i Tala Fou fai mai ua faa-talanoa e le Minisita o A’oga le mataupu tau le fevesiaiga a tamaiti a’oga ma le faamoemoe –ina ia toe tatalaina ai le Kolisi o Avele. O se fuafuaga lelei tele lea-pe a manatu i le afaina o isi tamaiti a’oga- e leai se latou sala-talu ai tamaiti tautalaiti ia sa taulamua i le faatupu vevesi i totonu o nofoaga faitele.
E manaia le finagalo faaalia o le Minisita pe a fuaiI le afaina ai fua o isi tamaiti a’oga-ae o le fesili taua lava-e faapefea pe a toe tula’I mai lea faafitauli? Manatua foi le upu a le ‘au-matutua e le mafai ona moemoenoa le tiapolo? O lona uiga la –e toe tupu fo’i! O le fesili la-o le a se faiga o le a mafai ai ona matua taofia lenei faafitauli? Afai e leai se fuafuaga ua faia i lea tulaga-faamata la e aoga so matou manatu vaivai? Ia manatua la-o lea sa fai le faatauga-pasi a le Malo: o lona uiga-o pasi ia na aumai i Saina mo le fono sa fai i Samoa nei!
O le manatu la-o nisi o na pasi-sa tatau ona tuuina atu mo a’oga uma i totonu o le atunuu! O lona uiga la-e alu atu le pasi ma tamati a’oga-ave sa’o lava i Avele poo Maluafou-tuu ai mo le a’oga. A tu’ua le a’oga-toe o atu foi pasi aumai sa’o lava mai le falea’oga-ma ave i o latou nuu-e aunoa ma le o atu i le Nofoaga Faatali-Pasi-lea o loo tulai mai ai ia vevesi! O le uiga la o se faamatalaga-ana faapea e i ai se fuafuaga faapena-e leai ni vevesi e tulai mai tamaiti a’oga! O le a sou taofi?
3. Matauina i Tala Fou ni tamaiti a’oga mai le Iunivesite o Utah Amerika-e faapea na alu le latou asiasiga i Mapuifagalele-le nofoaga o nai tinā ma tamā matutua-ma ofo atu i ai a latou meaalofa-ma o lea ‘aumalaga sa ta’ita’I mai e se alii Samoa o Sam Atoa-ma o lo latou faamoemoe-o le a faaauau pea a latou fesoasoani i le lumana’i.
Fai mai le latou upu taumavae ma Tinā ma Tamā matutua-“Matou te alolofa ia te outou uma lava! Fai mai na matua faafetaia e le ‘au-matutua a latou meaalofa! Aisea la ua alofagia ai e lea malaga le nofoaga o Tamā ma Tinā matutua? O le tali- e i ai foi o latou matua-ma latou te alolofa foi i o latou tamā ma tinā! O le a la sou taofi?


text:
Tu’ufa’atasia/Fa’aliliuina: Ilia L Likou
O le fa’aauau ai pea o uiga ma’aaleale o le tau o se vaega e pito sili lea ona fai ma popolega e le gata i le lalolagi ae o le Pasefika e pei ona aofia ai ma Samoa.
E o’o mai i le taimi lenei o lo’o fa’atupula’ia pea ma o se tulaga mata’utia tele a’o toe taumafai ai ina ia toe fa’aleleia i se taimi vave ia vaega uma.
E tusa ai ma ripoti na fa’ailoa mai i le tausaga ua mavae, o lo’o matua manino mai ai lava lea le tele o atunu’u i le itu sauté-sasa’e o le Pasefika, o le a fa’asolo ina matutu ma nisi e fa’asolo malie lava ina matua matutu.
O fesuia’iga nei o le tau (El Nino) e masani ai ona fa’a’umi’umi vaitaimi o afa ma matagi malolosi e a’afia ai se vaega tele o le Pasefika.
E o’o mai i le taimi lenei o se tulaga faigata o lo’o ua feagai pea ma atumotu laiti ona o le mata’utia ai lea o faiga ma aga fesuisuia’i mai o le tau mai i lea taimi i lea taimi.
I le Pasefika lava ia, ua logoina ai i latou ina ia nofo uta ai pea ma tapenapena i nei suiga mata’utia e pei ona ua va’aia ma maitauina.
O le tele ai o ‘a’afiaga ua va’aia nei i gataifale o le atunu’u lenei o Kiribati ona ua fa’asolo ina lolofia atoa lava i le suāsami o se tasi lenei o talitonuga ua leva ona valo’ia e le ‘au su’esu’e o le lalolagi.
O le itu i Sasa’e o le motu o Kiribati e igoa o Tarawa ua amata ona lilofia atoa e le sami, ona o fesuia’iga o lo’o i ai nei le tau i totonu o le lalolagi.
E tusa ai ma sa’iliga e le ali’i Saienisi e suafa i a Simon Donner o le Iunivesite o Peretania i Columbia lea na ia asia Tarawa Kiribati i le 2005 sa ia fautuaina ai le tulaga lenei ona o le si’itia ai o le sami.
“O aga fesuisuia’ lenei o le tau o se tasi o vaega e ao ona fa’atalitali ai Kiribati ma le manino, aua lava ne’i i ai se masalosalo e le tupu lea tulaga”
O lenei ripoti mai Peretania o lo’o manino mai ai e le gata o Kiribati ae e aofia ai ma Toelau i le si’itia ai lea o le suasami ma lofia ai nei atumotu laiti o le Pasefika.
O le masina o le tausaga lava lenei sa talanoaina ai e sui o atumotu laiti le fesoasoani e mafai ai ona tu’uina atu e nisi o atunu’u le fa’atagana latou e ulufale atu ai i nisi o atunu’u mo lo latou saogalemu ona ua va’ai atu lava ua ‘a’ati ‘a’ati lava e le suasami o latou atumotu ma ua tauau atu lava ina fa’aletonu ona o le si’i si’i ai lea o le suasami.
O le taimi lenei e tusa ma le 32 motu nini’i i Kiribati ma e tusa ma le 2 mita ua si’itia ai le sami ma e tusa lea ma le 2.9milimita i le tausaga lea si’itiaga.
Sa fa’ailoa mai e le Peresetene o Kiribati i a Anote Tong o le isi 30 i le 60 tausaga o le a le toe va’aia ai ni tagata i o latou atumotu ona o tulaga nei aemaise ai lava o le le maua ai lea o se vai lelei mo le fofoga taumafa o le atunu’u ona o le sualua lea ua i ai ona o le malosi o le si’itia ai o le suasami.
E le na’o le pau lea o le fa’afitauli o lo’o taumafai ai le atunu’u lenei mo se tali, ona o lea le tulaga na fa’ailoa mai e Bwabwa Oten o ia o lo’o fa’auluulu ai le Soifua Maloloina o Kiribati le si’itia ai lea o le numera o tamaiti e fa’ananau i aso uma, ma o se vaega ua ave ai nei le fa’amuamua ina ia taofiofia lelei lea tulaga ona o le pagatia o lo’o ua maua nei e le atunu’u lenei o Kiribati.
Ua fa’ailoa i fa’amaumauga a le Malo e o’o atu i le 2030 ua fa’aluaina le faitau aofa’i o le atunu’u i le 100,000 ma ua va’ava’ai nei i ni Polokalame e fesoasoani ai i le to’atele mo le fuafua tatauina o le fanau.
O le tausaga ua mavae na fa’ailoa mai ai le matua’i fautuaina o Malo ‘Aufa’atasi, Motu o le Pasefika ina ia tapenapena nei mo ni suiga fa’afuase’i le tau (El Nino) e ono a’afia ai le silia i le fa miliona tagata.
“Ua ‘au’au-fa’atasi le ‘Au-va’ai-tau i le fa’atatau fa’apea, ua tatou aga’i atu i se vaitau mai le malosi i le matua malosi o fesuia’iga o le tau (El Nino) i masina o muamua,” o le fa’aaliga lea a Osnat Lubrani, le Fa’atonu mo le Itulagi a Malo ‘Aufa’atasi.
“O nisi vaega va’aia o lo’o fa’apea mai ai, o le fesuia’iga lea o le tau (El Nino), e ono malosi e pei o lea sa iai i le 1997/98, e aupito leaga o fa’amauina sa matua afaina ai tele Papua Niu Kini ma Fiti.
“O le taimi lenei ua tatau ai ona sauniuni malo ma atunu’u, mo ni fesuia’iga ogaoga o le tau.
“O le tele o atunu’u ua amata nei ona fa’atino fuafuaga mo mugala, ma ua nofo-sauni fo’i Malo ‘Aufa’atasi e tu’uina atu le lagolago e ala i fautuaga fa’apitoa ma le fa’atonutonuina lelei o fuafuaga uma.”
“O le El Nino lea e mafai lava ona afaina fa’afuase’i ai soifua o le itulagi ma e ono o’o atu i le 4.1 miliona tagata e ono afaina ai ona o le leai o se suavai, le lava taumafa ma tele ai fa’ama’i pepesi i le Pasefika,” o le fa’aaliga lea a Sune Gudnitz, o le Fa’auluuluga o le Ofisa o Malo ‘Aufa’atasi mo le Fa’asoasoaina o Fesoasoani mo Tagata, i le Ofisa o Fa’aitulagi o le Pasefika.
“O atunu’u e aofia ai Papua Niu Kini, Fiti, Tonga ma le Atu Solomona, ua amata ona iai a’afiaga o El Nino i le taimi nei, ma o le fa’aitiitia o le suavai-timu, ua a’afia ai la’au-toto ma nofoaga e tapu’e ai le suavai taumafa.
“E atili fa’afaigata e taimi mugala nei, tulaga tau le soifua i atunu’u e le’i leva atu ona fa’aleagaina e afa o Pam, Maysak ma Raquel.”
“E faigata lava i le taimi nei, pe o le a fa’apefea ona taumafai ia tatala pea a’oga. I le 1997/98 i Fiti, sa fa’alagolago nisi a’oga i ta’avale-vai ma e taua ai le siakia o tane po’o lelei pea i le taimi nei mo le teu-maluina o le suavai. Ua tatau ona fa’agaoioi a’oga i le taimi nei, e fa’amautu e gafatia ona tausisia pea o le mama ma le soifua maloloina lelei, pe a o fa’aletonu vaega mo’omia mo fale le-ta’ua ma isi mana’oga fa’apena,” o le fa’aaliga lea a Dr. Karen Allen, le Sui o le UNICEF i le Pasefika.
O le mugala fa’a’umi’umi, e aupito faigata mo tina ma fanau o lo’o feagai tele ma le sa’ilia o suavai mai nofoaga i tua i le Pasefika.
“I taimi o mugala, o tina lava tamaiti e feoa’i i nofoaga mamao ina ia maua ni vai mai isi nofoaga e le masani ai, ma e masani lava ona a’afia lo latou saogalemu. O tina fo’i e masani lava ona gafa ma le soifua maloloina o aiga. A le-lava le suavai, o le a fa’ateteleina faigata ona o le a fa’aagaga vai e maua ma fa’amuamua mo vai-inu ma le gaosiga o taumafa,” o le fa’aaliga lea a Aleta Miller, o le sui o Tama’ita’i o Malo ‘Aufa’atasi i le Ofisa i Suva i Fiti.
O le fa’alelei o paipa-mama ma le fa’ataliga o vai-timu, o vaega taua ia mo faifa’ato’aga mo le fafagaina o manu ma fui ai la’au, ae maise fo’i le aiga i taga-mea, o le gaosiga o mea’ai ma vai-inu. Ua fautuina fo’i nu’u ma afio’aga e uiga ini suiga e tula’i mai i faiga-faiva ma fa’ato’aga ma ua fautuaina ai le totoina o ituaiga-la’au e le afaina i le la ina ia mafai ona fa’alagolago iai i taimi fa’a’umi’umi o mugala. O le faiga o ‘auala talafegai mo faiga-fa’ato’aga, o le fa’aaogaina o otaota ma lapisi e tanu ai le ‘ele’ele, o le fa’asusuina fa’atatau o la’au ma isi mau togafiti e mafai ona maua ai pea taumafa a’o alo i taimi faigata.
E ono tele ni fa’afitaulu tau Soifua maloloina e ono tutupu i se tausaga o le El Nino, e tatau ai lava ona tausia o le tumama masani ma ia puipuia mai a’afiaga e mafua i le namu.
“O lologa ma mugala e mafai ona tutupu ai le tele o fa’ama’i e aofia ai le diarrohea, o le taifoi, o le mumu, ona o le fa’aaogaina o vai le-mama po’o le fa’aitiitia fo’i o le soifua maloloina ona o le oge-vai. E ono fa’ateteleina fo’i fa’ama’i e mafua mai le namu e aofia ai le fiva o ponaivi, le chikungunya ma le sika ona o fesuia’iga o le tau e fanafanau ma fa’ateleina ai nei vaega fa’alafua. O taumafa le-paleni po’o mea’ai le-lelei, o le tasi lea o fa’afitauli e ao ona silasila toto’a iai,” o le fautuaga lea a Dr. Liu Yunguo, le Fa’atonu o Galuega Lagolago mo le Pasefika, o le sui fo’i o le Pasefika i Saute i le Fa’alapotopotoga a Malo ‘Aufa’atasi.
O le a le El Niño? O le El Nino, o le fa’amafanafanaina lea o le suasami i le vaega i sasa’e o le Pasefika. E mafai ona a’afia ai vaega o le tau i le lalolagi atoa.
O le El Nino e masani ona tupu ta’i tolu i le fitu tausaga, ma e mafai ona tumau ma fa’a’umi’umi mai le ono masina i le lua tausaga.
O le El Nino aupito leaga na tupu i le 1997/98. O lona suiga atoatoa, le La Nina, e masani ona tutupu fa’atasi i tulaga fa’ata’amilosaga i le gasologa o le lalolagi. O nei tulaga uma e le mafua ona o fesuia’iga o le tau peita’i, o fesuia’ia o le tau e mafua ai ona matua malolosi ma tele a’afiaga e o’o iai.


text:
LESONA 23
E Faapefea Ona Tusia ma Faaliliuina a Matou Lomiga?
Ina ia matou faia le mea silisili e faalauiloa atu ai le “tala lelei” i “nuu uma, ma ituaiga uma, ma gagana uma, ma tagata uma,” e matou te saunia lomiga i le silia i le 750 gagana. (Faaaliga 14:6) E faapefea ona matou faataunuuina lenei galuega tele? E matou te faia e ala i le fesoasoani a le vaega o tusitusiga faavaomalo faapea se ʻaufaaliliu e galulue mamafa—o i latou uma o Molimau a Ieova.
E faia le uluaʻi tusitusiga o mataupu i le faa-Peretania. E vaavaaia e le Vaega Pule galuega a le Matagaluega o Tusitusiga i la matou ofisa ulu i le lalolagi. O lenei matagaluega e faasoasoaina atu tofiga i ē e tusia nei mataupu, ia o loo auauna i ofisa ulu ma nisi o ofisa o lālā. Ona o le toʻatele o le ʻaufaigaluega e tusia mataupu e mai i atunuu eseese, ua mafai ai ona matou tusia mataupu e aogā i tagata mai i aganuu eseese, ma ua fiafia ai tagata o atunuu eseese i a matou lomiga.
Ona auina atu lea o mataupu i le ʻaufaaliliu. A māeʻa ona faatonutonu ma faamaonia mataupu na tusia, ona lafo atu lea i komepiuta i ʻaufaaliliu i le lalolagi atoa, ia e faaliliuina, siaki, ma faitau po ua saʻo ma sologa lelei le mataupu. E latou te taumafai e filifili “upu moni” lea e maua ai le uiga moni o le faa-Peretania i la latou gagana.—Failauga 12:10.
E faavavevave e komepiuta galuega. E lē mafai e se komepiuta ona suitulaga i tagata tusitusi ma faaliliu. Peitaʻi, e mafai ona faavavevave a latou galuega e ala i le faaaogāina o lomifefiloi ma polokalame ua i totonu o komepiuta, faapea ma isi meafaigaluega mo saʻiliʻiliga. Ua saunia e Molimau a Ieova se polokalame e taʻua o le MEPS, lea e mafai ona tuuina ai le mataupu i le faitau selau o gagana, tuufaatasia ai ma le tele o ata, ma saunia ai mo le lolomiina.
Aiseā ua faia ai lenei taumafaiga tele, e oo lava i gagana e lē toʻatele nisi e tautatala ai? Talu ai o le finagalo o le Atua “ia faaolaina ituaiga uma o tagata ma ia maua le poto saʻo i le upu moni.”
O ā galuega e aofia ai i le saunia o a matou lomiga?
Aiseā e lomia ai a matou lomiga i le tele o gagana?


text:
O le manatu tuusa’o lea o le Tina ia Fia Va’auli, 35 tausaga le matua mai Nuu-Fou. O le faamuamua lava o aiga ma fanau, o lea pito sili lea ona taua ia te ia.
O lo’o nonofo nei ma le la fanaue toalua i le faatoaga a lona aiga, ma lona toalua ma o lo’o atia’e ai lava le laua aiga.
“Sa matou nonofo faatasi ma o’u matua i le aai, ae peitai ua alia’e foi nisi o tulaga faapea o le gaoiina o le faatoaga, o le ala lea ua matou nonofo ai ma mei mai ai iinei.
Na’o le Tama o le aiga e faigaluega ma gafa ma le tautuaina o le aiga i itu tau tupe aua mea faia le aiga aemaise o mea fai a le Nuu ma le Ekalesia, aua o mea pito i taugata ia o lo’o iai nei.
“E faigofie lava le matou aiga, aua nao matou lava le matou fale, a ua iai a apa eleni po o le araisa i le aso, ua lava na ma totoe mo le tausiga o la’u fanau.
Na ia faaalia, po o le a lava le taugata o le soifuaga i lenei vaitau, e atia’e lava aiga I le mea e gata ai le taumafai, aua se manuia mo aiga I aso a sau.
E talitonu le tina ia Fia i le tele ma le anoanoai o suiga tetele aemaise luitau ua ofi mai I totonu o le atunuu, ae e sili lava le faamuamua o aiga.
“Tele tupe faaalu i faalavelave ma mea e fai, ae e le mafai ona tatou ‘aloese mai ai ua masani ai lava o tatou tagata i mea fai, ae faamuamua le aiga aemaise le fanau, aua o fanau o le lumanai manuia o aiga mo aso a sau.
O le naunautaiga o le tina mo le lumanai, ina ia mautu sona fale lelei e nonofo ai ma lona aiga ma atia’e ai lava latou, ma faamoemoe i le faatoaga o lo’o maua ai meaai aua le ola o lona aiga mo aso uma.


text:
Talatu’u ma Tala o le Vavau a Samoa
E pei o se lamepa lotolotoi i le pogisa, ma o le a le-mate le susulu o lona malamalama e ofaga iai mafaufauga o tupulaga au i luma o Samoa.
O nisi nei o Tala ua ‘oto mai le Tusi, Samoa Ne’i Galo (Volume 1) sa tu’ufa’atasia ma fa’amaumauina e le Matagaluega mo Tupulaga, Ta’aloga ma Aganu’u, ua ‘auina atu e lau Nusipepa, le Samoa Observer aua tupulaga ma le mamalu o le atunu’u e pei ona fa’ananau iai. O nei tala, o le a ‘auina atu i Aso Lulu o vaiaso ta’itasi. (Ona o le talosaga mai pea o nisi o le atunu’u, ua ‘auina atu ai lenei lomiga fa’aopoopo, e na o nei lava vagana ua iai se isi fa’aaliga)
LUFASIAITU
Upu Tomua:
Tasi lenei Talatu’u e silafia e le toatele o le au teu’upu a Samoa. O Lu, o le igoa lea e lauiloa ai peitai, ua toe fa’aopoopo i ai, fasiaitu ona ta’ua lea o ‘Lufasiaitu’. E pogai ona ta’u ona e o’o lava i sauali’i poo aitu fo’i, sa ao ai le fua a Lu.
Faapei ona logoa tala o Lu e ulu’ai autalatala e uiga i Talatu’u ma Tala o le Vavau i totnu o Samoa, ua fapena fo’i ona toatele pea nisi tusitala ma e su’esu’e i Tu ma Aga, e le gata e mo Samoa, ae aofia ai isi motu o le Vasa Pasefika. O le sa’ili’iliga, ua mautinoa ai, o le nu’u o Uafato i le Atu Fagaloa, o le nofoaga lea na soifua a’e ai Lu poo Lufasiaitu. O lenei fo’i Talatu’u, e i ai vaega e eseese ma fete’ena’i ai taofi peitai, e aupito sili ona taua ma fa’amaonia manatu o se afio’aga e faasino tonu i ai lea Tala fa’aanamua. E mai Uafato lenei mau.
O se tasi lenei o tala’aga o le amataga o Lufasiaitu.
Na faiava le tagata e igoa ia Tupufua i le teine Uafato o Suluimauga, ona maua lea o Lu. Ona usu lea o Lu ia Lagituaiva, le alo o Tagaloaalagi, ona i ai lea o tama e to’afa. E le tasi se ava a Lu po’o Lufasiaitu, aua na toe faiava o ia i le tama’ita’i mai Aleipata pe mai Falealili fo’i, ona i ai lea o isi tama e to’atolu. O le tasi taofi, o Tupufua po’o Tupualefanua, na usu ia Suluimauga, o le afafine o Manaoletagaloa, ona i ai lea o Lu ma Lona tuafafine o Moa. Faapea se manatu, sa mau faatasi Suluimauga, Manaoletagaloa ma le la fanau, Lu ma Moa i le lagituaiva. Ae na tulia ese Lu e lona tama ona ua fia faoa le tofi ulumatua o lona tuafafine o Moa. O le mafua’aga lea na nofo ai Lu i fanuaalalo a’o nofoia pea tumutumu mauga e ona matua. O se tasi taofi, ua mavae Manaoletagaloa, ona soso’o lea ma le alii o Tagaloaalagi, lea e ona le afafine o Lagituaiva po’o Leamoa. O le sailiiliga, ua le maua tonu se taunu’uga o le teine o Moa ae vagana le tama o Lu, lea e ona le afafine o Lagituaiva po’o Leamoa. O le sailiiliga, ua le maua tonu se taunu’uga o le teine o Moa ae vagana le tama o Lu, lea na fa’aumi le igoa ia Lufasiaitu.
O Lu, na fai lana sa moa, le pogai o le igoa – SAMOA.
O le Tala:
“Ia faamama le sausau, ia ola Sa Tagaloa”
Sa faifili ia Lufasiaitu i le ta’asaualii anamua e o’o lava i aitu sa palo ai i aga matautia, aua e le gata o le malosi ma le saua ao lona mamalu fo’i.
Sa nofo Lufasiaitu i llao ifo o atumauga ua ta’ua o le lagisautuasefulu o Tagaloaalagi. O se nofoaga malu mai matagi ma afa aua o loo si’omia e atumauga. O ona fanuaalalo e matua laugatasi lava ma e tafe ifo le mulivai mai mauga ma pa’u ifo i laufanua. E le naumati i vai ‘auvaemauga ma faasolo atu ai i le sami. O le nofo ai o Lufasiaitu ii a eleele, na saua ma iloga lona toa ma le malosi. Sa fai lana lafu moa tele ma na ia matua faasaina lava se tasi ona fasia se moa, le Sa Moa a Lufasiaitu lea e taofi nisi o le mafua’aga lea o le igoa SAMOA.
O Tagaloaalagi, faapea sa nofo i tumutumu mauga, lea na ta’ua o le lagituaiva. O le afafine o Tagaloaalagi, sa ‘a’ave fo’i tala o le lalelei o le tama’ita’i, ma sa toai atu i ai le tele aumoega a nisi tamali’i poo manaia o Samoa. Na alu le faatamasoaliiga a tagata o Sa Tagaloa i le tasi aso i le gataifale. Ua a’e le faiva ma liliu i uta, ona tau ane loa lea o Sa Tagaloa i le anoano o moa o loo tata’a i le laufanua o fanualalo ia o loo nofo ai Lufasiaitu. Sa lei toe faatali Sa Tagaloa, a ua tuli moa ma tapu’e ma le leiloa, o moa ia o le Sa a Lufasiaitu. Ua tupu nei le fa’alavelave, ua iloa e Lufasiaitu ma ua tau le taua ma Sa Tagaloa. Sa manu’anu’a leaga nisi i le malosi o Lufasiaitu ma ua alualu lava tagata agai i le ala i le mea o i ai Tagaloalagi, ma ua malele a’e i’uleo i mauga.
Ua i’ite Tagaloaalagi o se faalavelave ua tupu, ona ia tapa lea o Lagituaiva sei o la fa’aifo e fa’afetaia’i i le nu’u aua ua o’o is ii le alii ma logo atu le tala i le taua o loo ua tetele.
E le taumatea le toatamai tele, le aasa o le toa o Lufasiaitu i lea ituaso. Ua lata atu le tuliga o Sa Tagaloa i le nofoaga o Tagaloaalagi. Ao fa’aifo Tagaloaalagi i le ala, na iloa mai le alii o Lufasiaitu o loo momoe atu pea e tuliloa Sa Tagaloa e fia fa’aumatia. Ua tu mai Tagaloaalagi e tatali le a’ea’e atu a le toa toatama’i, a ua taoto le teine o Lagituaiva i le moa o le ala.
Pe se a lagona na tutupu i lea ituaso?
Le ma’ema’ea ua talosaga e fa’amagalo. Ua fa’alava Leamoa i le ala – pe talia, a ia ‘avea ma togisala.
Ua suia le to’atamai o Lufasiaitu i le to’afilemu ina ua vaaia le tama’ita’i o taoto ne ii le auala. A’o tau fai tutu alii ma fa’ataupupula le tasi i le isi, ona faapea ane ai lea o Tagaloaalagi. “Lu e, ia faamama ia le sausau, o le Lagituaiva lenei, a ia ola Sa Tagaloa. O lou afafine lena e fai ma togisala o le nu’u”, o upu “Tagaloaalagi, o le a ola le sala, ua faigata o lenei ua fa’alava le tama’ita’i o Lagituaiva poo Leamoa fo’i”, o le tali lea a Lufasiaitu ua avatu i lona leo toalelei ma le filemu ia Tagaloaalagi. O le mau a nisi, o le teine o Lagituaiva o le isi ona igoa o Leamoa.
O mafaufauga o le alii o Lu, paga ua fa’atu’ia vae, ua faigata ona sopo atu aua ua faalava Leamoa i le ala. O le mea lea na fa’apogai mai ai le upu o lauga. Ua faalava le Amoa (Leamoa). Ua talia e Lu ia le tama’ita’i e fai ma ana ava e togisala ai Sa Tagaloa nisi nei o upu taumavae i lea ituaso a Tagaloaalagi ma Lufasiaitu.
“O le a fa’aifo atu mea a le Lagi”
O a’u tautai e tolua e faaa’ea le tai, o le a avatu e fagotaina le sami aua lo’u afafine.
Ua le atoatoa ona maua se taofi maoti i su’esu’ega, pe o le a le taunuuga o le aiga o Lufasiaitu ma le tama’ita’i o Lagituaiva. O Lupoto, Lunofo, Luatoto ma Luatausilinuu o le fanau lea a Lu ma Lagituaiva. Ona o le Tala e fa’atatau tonu ia Lufasiaitu o le mea fo’i lea e le asaina ai ni manatu e uiga i le fanau ua ta’ua i luga.
Na toe faatasi mulimuli ane ia Lufasiaitu ma Fatutoama, le tama’ita’i Aleipata, o nisi fo’i taofi e mai Falealili. O i ai fo’i le taofi, na faae’e le suafa Tuiatua ia Lufasiaitu ma sa faaopoopoina atili ai le mamalu o le alii. E toatolu le fanau a Fatutoama, o Niuui, Niualava ma Niumea. Sa le tumau pe sololelei le feagai ai o le alii ma le faletua, o le ala lea na teva ai Fatutoama ma ave lana fanau ona ua faauliulitolona loto to’atama’i. O tama nei e to’atolu, o loo liuma’a i le tumutumu o le li’o o mauga i tua o Uafato, ua ta’ua lea mea o le Mafa. Ua pei ni tu’ugamau e ta’atitia fa’afuatolu le ta’ooto i luga a’e tonu o le tafa, Niuui, Niualava ma Niumea.
Na tu’u tama e toatolu i luga o le mauga, ae fa’aifo loa le fafine agai i le atu Aleipata aua ua le toe manatu lava ia Lufasiaitu. Ua lilo le vaai i tua a Fatutoama, ua galo atu lana fanau ua taooto ai i le tumutumu mauga, a ua faapea fo’i ona mou atu le vaaiga i le gataifale o laufanua matagofie o loo afio ai lona alii o Lufasiaitu. Ona segia ai loa lea o ia e agaga o sauali’i o Atua o ona aiga, ma ua le toe gaoioi, le ma gagana, a ua na o le tupoupou. Ua liuma’a Fatutoama a’o faasaga i Aleipata ma, o se vaaiga lava e maofa ai ona o le maualuga o lea ma’a. O le fua fa’ale-mafaufau i le vaai, pe silia i le selau mita le maualuga ma lona lapotopoto poo le fa’ata’amilosaga pe tali atoa fo’i le selau mita. So’o se malaga latou te uia le alatele agai atu i Aleipata ma Falealili fo’i e iloa lelei mai lava Fatutoama o loot u mai i auvaemauga i le agai a’e ma fa’aifo atu lao i Uafato. Ia manatua, e le se malaga samasamanoa na to’esea ai le fafine ma lana fanau, a’o le teva’aga ona o le le malie i le alii o Lufasiaitu.
Ua au ina po eleele le aso, ao nofonofo Lufasiaitu ma fa’atalitali lona tolaua ma lana fanau po’o fea o iai. E le taumate ua matafi’ese se gaulemalie o le Tuiatua, a ua osofia ne ii le alofa, fia vaai ma fia mafuta ia Fatutoama ma nai ona alo. Ua fetaua’ina e nisi o le nu’u le alii, e lei tafa ata o le aso ua mou atu nei, ae sa vaaia e nisi le faletua ma le fnaau o loo aga’i atu i le mafa.
“Ua teva faasulusulu Fatutoama i Aleipata, ua avatu foi le tala i lona aiga, o a’u ua o’u agaleaga, talofa i le tama’ita’i tauagafau ma aga faatausala”. Ia, o nai mafaufauga le leoa ia o Lufasiaitu, a ua leai se laveai ina ua sola le tama’ita’i. Ua au po au malama, a ua siliga tali i seu ua le fo’i ane lava Fatutoama. Ua talitonu Lufasiaitu, o lona toalua ma lana fanau pe ua fa’asavili ane i le tolotolo o Vini feagai ma Tapaga, po’o le mea ea ua maliliu i le ala.
Ua leai se fa’amoemoe, ua goto uma lagona o le fa’anoanoa i le alii, ona la’ala’a lemu ane lea i le gataifale ma taoto ifo ai. Ua liuma’a nei Lufasiaitu Tuiatua, a ua segia le agaga fa’asaualii ma malaga atu i Pulotu. O le taofi maumaututu lea o le afio’aga i Uafato.
Manatu Faaopoopo:
1. O loo tusia fa’amatalaga e uiga ia Lu i le “Tales of the Ancient” Tala o le Vavau itulau 53. Brother Herman – o le sa moa a Lu na mafua ai le igoa Samoa. O le atalii fo’i o Lu ia Lagituaiva na fa’aigoa ia Samoa e fa’amanatu ai lana Sa Moa lea na fa’atamaia e le nu’u o Sa Tagaloa.
E lasi lava tala e uiga ia Lufasiaitu ma lana sa moa, ae ‘auga lava i le mea na nofo ai, o Uafato lea. O loo ta’ua fo’i e nisi Tusitala le eseesega o le pogai o le igoa, Samoa. I le Tapasa o Aso Afa, o loo ese ai se fa’amatalaga i le pogai o le igoa Samoa. E le o le Sa Moa a Lufasiaitu, a’o le tama na fanau a le ulugalii ona igoa lea ia Moa. Sa i ai fo’i le vain a faasaoina mo Moa e Sa mo Moa. Le mafua’aga lea o le igoa SAMOA.
Ua faaleai lava ni faamatalaga e maua i nisi Tusitala e taua ai le tama’ita’i o Fatutoama ma lana fanau, sei vagana ai le tama’ita’i o Lagituaiva, le alo teine o Tagaloaalagi, na fai ma togiola o Sa Tagaloa lea na foai ia Lufasiaitu. Ua mautinoa, e leai se isi ma ni su’esu’ega o fa’amauina le fanau a Lufasiaitu ia Fatutoama: Niuui, Niualava ma Niumea. Tasi na o pine fa’amau e moni ai le taofi o Uafato, sa i ai Lufasiaitu i o latou eleele i aso o le Vavau, o le tusi a C. Stuebel, Tala o le Vavau 54-455, o lo’o ta’ua ai le fesuia’iga vaa a Taeotagaloa ma Lu, tasi le mea o le ese’esega, o Luu ua ta’ua ai ae le o Lu. E faamaoni la, o le sega, o Taeotagaloa e ona lea manu, peitai na ave ia Lu faatasi ma le vaa. O le Mataeemo le igoa o loo ta’ua ai le vaa o Lu, ae o le mau a le ‘afioaga o Uafato, o le igoa o le vaa, Faatalatala se Mataeemo. O le taofi fo’i o C.Stuebel, na tanu faatasi Lu ma le ega ma na ai tagata fo’i le sega.
Ua maua’a le taofi faapea na muai faatasi Lufasiaitu ma Lagituaiva ae mulimuli ai ona nonofo ma le tama’ita’i o Fatutoama.
Ua uma ona taua i le amataga, o Tupualefanua na usu ia Sulumauga ona i ai lea o Lu. Na o le igoa o Tupufua e eseese ai, atoa ai fo’i ma le faamaonia o Suluimauga poo Sulumauga fo’i, o ia o le tama’ita’i Uafato.
E i ai itu taua mo Samoa ona o Lu. O Luatausilinuu le atalii o Lufasiaitu, o ia lea na usu ia Lagiaunoa, maua le teine o Lagimafola lea na usu i ai Tagaloaalagi, e i ai Pilipa’u.
O le alo tama’ita’i o Tuimanu’a na faiava i ai Pilipau, maua Piliaau lea na nonofo ma Sinaletava’e, le alo o Tuiaana. Tavaetele ona maua loa lea o Tua, Ana, Tuamasaga ma Tolufale.
Ua le o taua i fa’amatalaga le pogai na teva ai Fatutoama ao le mau a le afioaga i Uafato, o le gaulemalie o le tama’ita’i ina ua faaloloto ia Lu i le ate o le malie ae na o sina momoimea na tuu i le faletua o le alii. E ese Lu faapea na faatasi ma Fatutoama.
O Aumua ma Oloatua o tautai a Tagaloaalagi na foai mo Lufasiaitu ona o Lagituaiva po’o Leamoa, lona afafine.
E i ai se vaega e fete’ena’i ai le mau a Uafato ma nisi finagalo. O le sega lea faapea na tanu faatasi ma Lu, lea na felelea’i i luga o Atua ma Tuamasaga. Ao le taofi faaalia o Uafato, o le liu aau ia Lufasiaitu ma o loo taoto i gatai o le afioaga.
A’o le isi fo’i mau e uiga ia Lu, na tupuga ma feusuaiga a nisi sauali’i, pei o lea: na usu le aitu Safata e igoa ia Toutou i le aitu tama’ita’i na leoina le Fafa o Sauali’i, o Sisiolefafa, ona fanau mai ai lea o le tama o Lu.
Le tama lea na faaumi le igoa ia Lufasiaitu aua na saua ma fa’atoilalo le tele o aitu. Ae i ai nisi taofi e ese Lu lea na tupuga mai ia Toutou ma Sisiolefafa, le tama lea faapea e ona le laau ua ta’ua o le “Laau a Sauali’i”. o le tama lea fai mai isi na mau lava i lea itu o le motu, o Safata lea. O le taofi o nisi o Lu lea na fai le la fesuiaiga ma Taeotagaloa. Na ave le sega a Taeotagaloa mo Lu, ae ua foai le vaa o Lu mo le tama – Fa’atalatala se mata e emo. Na oti Lu, tanu faatasi ma lana sega.
O le “Se Mata e Emo”, a’o le isi mau, o le “Fa’atalatala se Mata e Emo”. Le vaa lea a Lu na foai i le tama o Taeotagaloa. O le manatu o nisi o Lufasiaitu ma le sega lea faapea na felelea’i i luga o Atua ma Tuamasaga, ma na manao i ai Malietoa. O Taeotagaloa lava na ia faaifoina le sega ma tu’u atu i le Malietoa. O le upu fa’amavae a Taeotagaloa, “Malietoa, o lau sega lea, o le a ou foi” o le sega a Taeotagaloa le atalii o Tagaloaalagi.
E taua le eseese o mau ma silafia o tagata Samoa i lenei Talatu’u, e ono faatonutonu ai aua le au i luma o le atunuu ma ona tupulaga. O loo ta’ua i le amataga faapea o Lufasiaitu na faatasi ma Fatutoama. E eseese mau, o Galu poo Lu lea na faatasi ma Fatutoama ae le o Lufasiaitu. O isi taofi, o Fatutoama o le tuafafine o Lufasiaitu.
Alagaupu:
1. “Ia faamama le sausau, ia ola Sa Tagaloa”
a) upu faaaloalo, faaoioi, ia loto malie
e) faatalosga, ia finagalo malie
2. “Ua faalava le Leamoa”/”Ua faatuia vae”
a) upu faatalosaga ma ia finagalo malie
e) ua faigata ona toe sopo, upu faamuta mai
3. “O le a faaifo atu mea a le lagi”
a) upu folafola mo mea lelei
e) o le a tuu atu atoa mamalu ma paia
i) o se matupalapala folafola atu
Faamatalaina:
Tuimalatu Iose ma isi tamali’i o Uafato


text:
Ua saga faamaonia atili e le Palemia, Tuilaepa Sa’ilele Malielegaoi ona mafaufauga e uiga i se teuteuga o le Faavae e tusi ai e faapea o le Talitonuga Faa-Kerisiano o le tapuaiga aloa’ia lea a Samoa.
I lana polokalame i vaiaso taitai ma le Leitio 2AP, sa faamamafa e Tuilaepa le mana’omia o le faasa’o o se mea sese lea na ia ta’ua e faapea na fai e tagata mai fafo i totonu o le Faavae.
“Ona pau lava lena o le toe teuteuga i lt Faavae,” o lana faamalamalamaga lea.
“Ina ia faasa’o ai le mea na fai e Papalagi, Sa manaomia e o tatou tua’a e tuuina atu lena mea i totonu o le Faavae. O le faatomuaga e le taua ae o totonu o le tino o le Faavae, sa tatau ona tuu i ai nei upu e faapea o Saoa e faavae i luga o faiga faa-Kerisiano ma aganuu piliota e faamanino ai.”
Na toe ta’ua e Tuilaepa e faapea o ia upu e le o talafeagai ma le tino o le Faavae e tatau ona i ai.. “O le pogai lea ua ‘ou fai atu ai o le a faasa’o lena tulaga; e faaogi i ai ia upu i totonu o le tino o le Faavae,” o lana faaaliga lea.
Ae peitai-o le mea ua ‘ou vaaia i totonu o nusipepa, fai mai o loo tapu isi tapuaiga ma o se manatu faavalevalea lea.”
Na te le’i ta’ua poo le fea nusipepa e faasino i ai lana faaupuga.Na toe ta’ua e Tuilaepa le taimi ua alu, sa manana’o le ‘aumatutua e faaofi i ai suiga i totonu o le Faavae ae sa fai atu Papalagi ia i latou e ‘aua ona o le a tele ai upu ma sa leai se tulaga feteena’i i lena taimi.
“Ae peitai- e le o se mea moni lena i le faagasologa o nei aso talu ai mea o loo tutupu i atunuu mamao e mafua mai talitonu ma lotu. O le pogai lea ua ‘ou fai atu ai o le a faasa’o lea mea sese ae ua ‘ou vaaia i totonu o le nusipepa fai mai Tuilaepa o le a ma le a.”
Sa faaauau pea le faaaliga a le Palemia ma fai mai o lona tulaga e tusa ai ma lea mataupu e “faigofie lava.” Ae peitai e leai se mea o tupu iinei,” o lana faaaliga lea. “O lea tatou te talanoa i le gagana Samoa ma le mea o loo tupu e faapea ua toatele na’ua tusitala ia e matua Samoa atoatoa ae le malamalama i le gagana Samoa.
“O le pogai lena e faaauau ai pea ona ‘ou tautala i le gagana Samoa ina ia mafai ai ona malamalama lo tatou atunuu.O le faafitauli ona tou te manatu e mafai ona outou tautala i le gagana Peretania lea e alu e pei o le la’au su’isu’i ona e manatu lea ua e poto ae ua na o na faaalia ai o lou valea.
Na ia toe ta’ua e faapea o le upu na ia faia e matua manino lava ae “a ou vaai i le nusipepa, e matua sese atoa e afua mai Sini.”
O le isi mataupu na ta’ua e le Palemia e faapea o le le faasa’oina o se mea sese, o se agasala lea. “Tatou talanoa la e uiga i le agasala tusa lava pe le o i tatou o ni faife’au,” o lana faaaliga lea.
“E agasala le tagata pe a latou faia se mea sese e pei o le pepelo ma le sauaina o se isi lava tagata ae o le isi agasala o le iloa lea e faapea ua fai e le isi tagata se mea sese, ae leai sau mea o faia i ai. O le mea lea-e lua ituaiga o agasala e faapea, pe a e faia se mea sese ma pe a e iloa e i ai se mea e le o sa’o ae te le o faasa’oina.”


text:
- Home
- iunivesite
- Kuban Iunivesite o le Setete
Kuban Iunivesite o le Setete
Kuban State University Details
- Country : Malo o Rusia
- aʻai : Krasnodar
- Acronym : KubSU
- faavaeina : 1920
- tamaiti aoga (approx.) : 21000
- Aua nei galo e discuss Kuban State University
lagona
Kuban Iunivesite o le Setete o se tasi o le tele o nofoaga autu o faasaienisi ma aoaoga i le i Saute o Rusia. Faavaeina ia Setema 1920, ei ai se talafaasolopito o le 95 tausaga e faavae i le mea sili tu masani o aoaoga masani ma iloa ausia.
i 2015, e aofia ai le Iunivesite o 17 mafaufau, le Inisetiute o le Peraimeri ma Maualuga aoaoga i matata eseese, polokalame tau aoaoga postgraduate (60 specialties) ma a faafomai maualuga (19 specialties), 10 inisitituti suesuega, le Inisetiute o tofotofoga Tekonolosi ma Education le gata Aoao, le toe aʻoga o Tomai Faapitoa ma Advanced Faalapotopotoga Faaleaoaoga.
Kuban Iunivesite o le Setete, ma 55 isi taitai iunivesite o Rusia, manumalo i le tauvaga o faataatitia polokalame atinae ma ua le faatinoina o le polokalama mo le tolu tausaga ua. le manumalo o KubSU i le tauvaga polokalame 'gaoioiga o fegalegaleaiga aoga ua faatagaina le Iunivesite e tulai i le tulaga fou o le atinae o le malo aoga ma galuega aoga ma tamaiti aoga.
totogi KubSU gauai faapitoa i le faaleleia o le lelei o aoaoga. manumalo ai tamaiti aoga ma faauu o le Iunivesite tele faava o malo, tauvaga o le atunuu ma faaitulagi ma tauvaga. ua faamautinoa aoaoga lelei o faauu e ala i le faatinoina o le “tipiloma lua” fuafuaga: mafai e le vasega o faiaoga o le tamaoaiga e maua tusi faamaonia o aoga tutusa iloa i Rusia, Siamani ma le Czech Republic.
tuufaatasia lelei o faiga faasaienisi ma aoaoga o uiga o KubSU. O le suesuega sa faia e KubSU saienitisi o aia tele e le gata i lo tatou atunuu ma atunuu i fafo, e pei ona molimauina i le maliega i luga o le galulue faatasi i le fanua faasaienisi ma faalapotopotoga faava o malo ma faalapotopotoga ma le tele o faailoga na tuuina mai ia KubSU mo atinae faasaienisi e pule komisi tomai faapitoa o fāʻaliga ma tauvaga faava o malo ma le atunuu.
le galulue faatasi faava o malo o KubSU i le fanua o aoaoga ua faalauteleina pea. tamaiti aoga, polofesa ma le aufaigaluega auai malosi i le polokalama a feoai tomai - latou o atu e eseese faalapotopotoga i fafo faaleaoaoga ma faasaienisi mo aoaoga, toe aʻoga ma le mauaina o le poto masani talafeagai.
O le atiina ae o le Iunivesite o se faalapotopotoga e fiafia i le nuu, le faia o tulaga talafeagai uma mo le tagata lava-iloaina o se tagata i le lalolagi i uma o gaoioiga – saienisi, aʻoga, faatufugaga, taaloga, etc.
Po nei siosiomaga faasaienisi ma aoaoga, e faamautinoa e manaomia le aoaoina o tagata tomai faapitoa faatauva i totonu o le sosaiete, ua faia ma o loo pea optimized i KubSU.
O le ata nei e atagia ai le suesuega ma gafatia faaleaoaoga o Kuban Iunivesite o le Setete:
- sili atu 27 000 tamaiti lesitala i 31 i fafo mai 55 vaega tuufaatasia o polokalame faapitoa;
- e uiga i 6,000 faauu i tausaga taitasi;
- tupe maua faaletausaga – sili atu 2.4 piliona rubles;
- tupe maua mai i suesuega ma le fou – sili atu 260 miliona rubles;
- sili atu 340 tamaiti o le vasega le mauaina o sikolasipi (tuuina atu e le Peresitene, le Malo o le Malo o Rusia, le Pulega o le Teritori Krasnodar ma e ala i le tele o tupe ma faalapotopotoga alofa mama);
- sili atu 50 maliega i luga o le galulue faatasi i le fanua o aoaoga, faasaienisi ma aganuu ma faalapotopotoga faasaienisi ma aoaoga o 26 atunuu;
- Kuban Iunivesite o le Setete o le iunivesite na i Teritori Krasnodar iloa o se tasi o 40 iunivesite sili ona lelei i Rusia, e tusa ai ma le taunuuga o le faatulagaga National, tuufaatasia e le vaega o faamatalaga faava o malo Interfax faatasi ai ma “ekho Moskvy” (leitio Rusia), o loo lisiina 208 faalapotopotoga o aoaoga maualuluga; e tusa ma le faatulagaga, ua avea KubSU le lona lua (tuanai ai o le Iunivesite i Saute Feterale) iunivesite sili ona lelei o le i Saute o Rusia;
- Kuban Iunivesite o le Setete o le na o le Iunivesite Kuban na ulu ai le pito i luga 50 sili iunivesite Rusia i vaega o le tamaoaiga ma le pulega, e tusa ma le faatulagaga tuufaatasia e “tagata tomai faapitoa ra” faitalia;
- o loo lisiina Kuban Iunivesite o le Setete i totonu o le pito i luga 50 iunivesite sili ona lelei e tusa ma le faasologa tuufaatasia e le Faavae Vladimir Potanin ona o le taunuuga o le le auai o tamaiti o le vasega faauu ma polofesa i polokalame faaleaoaoga o le Faavae.
aoga / kolisi / matagaluega / vasega / mafaufau
- Faculty of Architecture and Design
- Faculty of Art and Graphics
- Faiaoga o le paiolo
- Faculty of Chemistry and High Technologies
- Faculty of Computer Technology and Applied Mathematics
- Faiaoga o le tamaoaiga
- Faiaoga o Geography
- Faiaoga o siolosia
- Faiaoga o Talafaasolopito, Sociology and International Relations
- Tomai o le tusitala
- Tomai o le Tulafono
- Faculty of Management and Psychology
- Faculty of Mathematics and Computer Sciences
- Faculty of Modern Languages
- Faiaoga o le fisiki ma Tekonolosi
- Faiaoga o Pedagogics, Psychology and Communicational science
- Faculty of Russian Philology
History
he history of Kuban State University, our alma mater, began on September 5, 1920.
Immediately after the establishment of the University, the first rector, Nikander Alexandrovich Marks, a former General of the Tsar’s Army, was elected by the board of professors. He was an outstanding historian and archaeologist, who specialised in systematizing the manuscripts written before the time of Peter the Great. i 1920 sa le Iunivesite 35 polofesa, 108 faiaoga, ma 16 research assistants.
In the autumn of 1921, severe economic constraints due to the country’s financial crisis caused the closure of a number of Universities in the young Soviet Republic, including Kuban State University, which later became the Institute of Teacher Training. With the exception of the Medical Faculty, which became a separate University, the Institute of Teacher Training inherited the mission of Kuban State University, upholding the traditions and principles of Russian education. i 1970, the Institute became a University again.
An important landmark along the way was the election of Vladimir Andreevich Babeshko as Rector of the University in 1982. Under his direction the staff of the University have succeeded in putting into practice the best traditions of Russian science, improving the learning process on the basis of scientific progress.
Kuban State University is among the leading higher educational institutions in Russia. i 2002 Kuban State University was awarded a Russian-Swiss business club gold medal for “Impeccable Business Reputation” and contest diploma of the Laureate of the “Gold Medal: European Quality” in 2004 ma 2005.
i 2009 the independent agency “Reitor” included the University into the top list of the best Universities of the world, in which it was the tenth among the higher educational institutions of the Russian Federation and took the first place among the higher educational institutions of the Southern Federal District.
Ete mana'o discuss Kuban State University ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Kuban State University reviews
Join to discuss of Kuban State University.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
Bingo! O le kasino Telefoni Mobile – Ia le mea e te Manumalo!
Mobile kasino Online ma SMS tupe totogi Telefoni lenei Vave & saogalemu
Ponesi kasino Teuina Telefoni Mobile ma le Initoneti kasino Itulau Moni Tupe ma iloiloga I le Randy Hall mo le MobileCasinoFun.com au.
A o le toatele o outou o se ili naunautai o luga o le initoneti ma gāeʻe ioe taaloga kasino e uiga i le faigata o lugging i lou komepiuta feaveai i pelē ese i lau taaloga e sili ona fiafia, le Kasino Telefoni Mobile o le mea e tatau ona e agai i maua au inumaga i aso taitasi o le fiafia taaloga faitupe feaveai. A o le toatele o outou atonu ua uma ona faamasani i luga o le initoneti taalo kasino, taaalo i lou feaveai o lava tutusa i le faaaogaina o le aia tatau kasino i lau taga.
ua Casinos eseese Tuuina faatafunaina Ofo ponesi & siitia o tulaga faigaluega!! Siaki mai kasino ituaiga Lisi mo aupito lata mai o lo o tagofia ponesi
O le faatosinaga autu o le apps kasino Telefoni Mobile e:
- pa'i mafai.
- aafiaga taaloga faaiuga-Ese.
- Kasino tupe ponesi!
- taaloga alualu i luma kasino.
Puupuu kasino Malie ma Ia outou winnings!
Faatasi ai ma lau kasino feaveai luga o le initoneti, e mafai ona e maua ina ia olioli o outou e fiafia i taaloga e tusa lava po o fea e te. faamaonia telefoni Mobile e avea o se faatulagaga lava lelei e olioli lou taaloga, ofoina atu ia te oe ma lou feoai tele manaomia. o le faia manaomia oe uma ave i fafo le telefoni ma o oe o se tasi laasaga e latalata atili i le taalo lou fiafiaga e sili ona fiafia.
lagonaina, Paʻi atu i ai ma milo ai Faigata
E mafai ona e mautinoa o le a le laa i luga o outou taaloga-tala aafiaga i le tulaga e sosoo ma le feaveai kasino telefoni. I nei aso o le toatele o le masini o le mea moni filifiliga screen paʻi, ma masini screen paʻi ua na o lou kasino a paʻi ese. O le paʻi screen, tuuina atu e le masini a le aafia tele i le taaloga, o se pai atu ia te outou uma e manaomia e maua ai le uili o taʻai ai le tamaoaiga i se taimi!
Matuai mataina vaaiga e Ia E Glued aoe tinoitupe i ma Tausi mea e te manumalo
Liliu lau masini handheld i faafiafiaga kasino a le puna atoatoa o le sili ona lelei, uma i le apps feaveai taaloga faitupe. O le vaaiga ma aafiaga o le taaloga e mautinoa e tausia ou tamatamailima glued e le lau, tuuina atu outou i le inumaga i aso taitasi uma o kasino faagaeetia e te manaomia. Soo se taimi lava e te manaomia!
E mafai ona e fiafia i taaloga e pei o:
- Roulette Totogi e Telefoni Bill – Easy Tupe teu e SMS i le Alu!
- Slots taaloga £££ ma le teuina tele ma Telefoni Filifiliga – Kata foi faafeiloai!
- Poker
- Blackjack Tupe teu Telefoni – Totogi le Easy Way ma tupe totogi SMS!
E le ponesi timu – Ao outou SMS saoloto ua teuina
O se ponesi ua latou taunuu atu iina mo oe pe ae oo taaloga faitupe. O le kasino ua i ai se motu o tagata o ponesi e uiga e faaleleia ai lou aafiaga taaloga-tala, avea ai o oe o se newcomer i le lalolagi o taaloga taaloga faitupe luga o le initoneti po o oe o se tagata pelē umi. Latou te maua se ponesi atoatoa e fesoasoani ia faaleleia lou tala, faaaoga le faautauta i le ponesi ma a ona e aveina lou winnings tele fale.
Taaalo Faasolosolo i lou Telefoni Mobile
Afai o oe o se naunautai slots ili le a le kasino tuu atu outou i lalo, ma le tele o jackpots alualu i luma. O le jackpots alualu i luma ua faamoemoe faapitoa e fesoasoani ia te oe ia maua se payout gaʻo, ae uma ane, mea malie e mafai ona i ai pe afai e le o lava le payout e le tutusa? Faatasi ai ma le jackpots alualu i luma i le Kasino Telefoni Mobile, le more the number of players playing the game, le lou avanoa maualuga o taia le jackpot!
ese lava Ofo ponesi kasino ma le siitia o tulaga faigaluega mo Mobile Malie kasino! tagata taaalo! taaalo i lenei & manumalo tele!


text:
O le tala faaanamua a Samoa e faapea, o Samoa lava ona pau lea o le lalolagi. Fai mai o le foafoaga na amata i le leai, ona sosoo ai lea ma le faasologa o nanamu efuefu, iloa, eleele, papatu, maataanoa ona maua ai lea o mauga.
E i ai le gafa e faapea na feusua’i mea o le lalolagi ma le vanimonimo na amata i le fefaaipoipoai o papa ona maua ai lea o le eleele ona sosoo ai lea ma feusuaiga i le vanimonimo. O le faaipoipoga a lagi aunoa ma lagi fofola na fanau mai ai Tagaloa, o ia lea na faia tagata.
Na tupuga mai Savea ia Leatiogie ma Tauaiupolu. O ia le uluai Malietoa, ona sosoo ai lea ma tupulaga e 20 o le auga Malietoa, seia tau mai ia Malietoa Tanumafili, na faauu e fai ma tupu i le 1899.
Na toe fai e Tagaloa le lagi, ona fai ai lea ma le lalolagi. Na fai Savaii ma Upolu i maa e lua na faataavavale mai i le lagi, ae fai mai foi le isi tala, na sisi a’e nei motu mai le moana i le matau fagota. Ona faia lea e Tagaloa o le fe’e, ma fai i ai e alu i lalo ifo o le lalolagi, o le mea lea ua ta’u ai lalo o le sami po o le laueleele o Salefee. O le fe’e lena na ia aumaia i luga ituaiga eseese o papa, ona maua ai lea o lenei papa tele ua tatou mau ai.
O lo o i ai faamatalaga eseese e fa pe sili atu foi i uiga i le mafuaaga o le igoa “Samoa”. E lua tala nei mai ia Turner: E toalua le fanau a Tagaloa, o le tama e igoa ia Moa ma le teine o Lu. na faaipoipo Lu ma le uso o Tagaloa, ona maua ai lea o le tama ua faaigoa ia Lu. O le tasi po a o taotooto Tagaloa o le a moe, na ia faalogo atu o pesepese le tama a lona fuafafine faapea: “Moa Lu, Moa Lu”, ona toe sui lea faapea: “Lu Moa, Lu Moa”. Ua mafaufau Tagaloa, ua fia tuu muamua e Lu o ia ia sili i luga o Moa le ulumatua, ona sasa ai lea e Tagaloa le tama i le au o lona fue. Ona sola ifo ai lea o Lu i le lalolagi, ua na faaigoa ai le lalolagi o Samoa.
O le tasi tala e faapea: O Papa na usu ia Eleele ona to ai lea o Eleele. Na vaavaai atu Salevao le atua o Papa o gaoioi a’e le “moa” o Eleele, ona fanau mai lea o le tamaitiiti ua faaigoa o Moa e faatatau i le mea na vaaia o gaoioi. Na faatonu e Salevao le uso (pute) o le tamaitiiti ia tuu i luga o le uatogi ae tipi i se maa, ma ua faia pea lava lena tu pe a fanau se tama tane (ina ia toa o ia i taua). Afai o se teine, ia faaaoga le i’e mo lea mea. O le i’e o le samala laau lea e sasa ai u’a ma siapo.
Ona avane lea e Salevao o le vai e fufulu ai le tamaitiiti. O lena vai ua ia faasa ai po o le “faapa’ia” ia Moa. Na tagi Papa ma Eleele ia Salevao ona o le fia maua o sina vai ina ua la lagona le fia inu. Ona fai mai lea o Salevao, afai la te maua ane ni ofe, o le a faatafe mai ai vai i pu o ofe (pei ni paipa). O le faatoa maua lena o vaipuna. Mulimuli ane ua faasa e Salevao mea uma e tutupu i le eleele, ia “sa ia Moa” po o le “paia ia Moa”, seia oo ina ua sele lona lauulu. Ua mavae nisi aso, ona sele ai lea o le lauulu o le tama, ma ua taga ai le “sa”, a o Papa ma Eleele na “sa ia Moa”, ua faapuupuu ma maua ai lo igoa “Samoa”.
O le tala faaanamua i le mafuaaga o Manu’a e faapea, o Manu’a na muai faia e Tagaloa Faatupunuu. Na ia avea Manu’a e fai mona afioaga i le lalolagi.
Na uma ona faia Manu’a e Tagaloa, ona ia faia lea o Savaii, ua i ai lona nofoaga i Samata. Ona sosoo ai lea ma lona faia o Fiti ma Toga, ae mulimuli ona fai o Upolu ma Tutuila. O motu ia e lua na fai i maa laiti ma iliili e fai ma tulaga o Tagaloa pe a alu i Savaii.
E faapenei le tala faaanamua a Manu’a, fai mai o Manua lava le amataga o mea uma, ma o Tuimanu’a o le suli moni o Tagaloa. O le isi tala e ta’u ai Moa o le atalii ulumatua o Tagaloa, ma ua avea ai Moa ma igoa faale aiga o Tuimanu’a.
O le tasi o Tuimanu’a anamua o Fitiaumua, o ia lea na iloga lona mamalu, e le gata ina sa pule o ia i Samoa atoa, ae sa oo atu foi i Toga, Fiti, RArotoga ma Tahiti. O na nuu uma sa auina mai pea ia te ia a latou taulaga (umiti) i tausaga taitasi, o i’a ma isi mea taumafa. Na uma lena pule po o le tausaga e 900 ina ua faamaopoopo le malo i Upolu e Pili ma ona atalii e toa’fa, o Tua, Ana, Tuamasaga ma Tolufale.
Mulimuli ane i nisi tausaga, ua tu le malo i Savaii ona o Alali, o le isi foi lea suli o Pili. O le fanau a le atalii o Alali e i ai Fune, ma Lafai. E oo mai i aso nei e faaaoga pea e failauga le igoa “Sa Lafai” e fai ma faalupega o Savaii atoa. Ao Fune na pogai mai ai fale Safune e fa (Falefa o Safune): O Safune i Taoa, Safune Vaiafai (Iva), Safune Vaisala (tuaoi ma Asau) ma Safune Sili (e lata i Tufu Gautavai). O fale Safune na e fa e i ai le pule atoa i le filifiliga ma le alagaina o le ao o le Tagaloa. O Lafai le uso o Fune, na avea ma tupuga o Salemuliaga, ma le Tonumaipe’a. O Tagaloa, Tonumaipe’a ma Lilomaiava (e filifili ma alaga e Palauli ma Safotu), o ao pito maualuluga ia o Savaii. E oo mai i le tausaga e 1830 sa taua le itu i Matu o Savaii o le “Itu Taoa”, a o le itu i Saute o le “Itu Aea”. Ao lenei ua tau o le ITUOTANE ma le ITUOFAFINE.
Latest posts by samoanagalo (see all)
- O LE TAUA MA TOGA. TUNA, FATA, ULUMASUI, TAPULOA, SAVEA - 23/10/2009
- FEEPO ma ATIOGIE - 23/10/2009
- O le Tala o Pili i Samoa i Sisifo. Ulua’i Ava - 23/10/2009
- O LE ULUA’I TAUA – O LE TALA I LE TAUA O LE AU USO - 23/10/2009
- O ATALII O PILI – O FAIGA MALO O UPOLU - 23/10/2009


text:
Fai mai o le Itumalo o Aana e i le vaega i sisifo o Upolu ma o loo vaeluaina i ni vaega se lua, o le itu i matu lea ua faaigoaina o le ‘Itu Alofi; ’ma le itu i sauté lea ua faaigoaina o le ‘itu Tuafanua.’
O motu e lua o Manono ma Apolima o loo faatatauina foi o se vaega o Aana; e ui lava ina tu-to’atasi Manono i lona itu tau pulega; ae vavalalata tele lana sootagata ma le Tuamasaga.
O le itu i matu atoa i luga o le sami e matua toatele tagata o loo nonofo ai faasolo i ona vaega maupu’epu’e i uta; ae o lona gataifale e matua malu puipuia e le tele ma e le loloto o ona aloalo, lea e aofia ai ma le pito i sisifo o Manono ma faasolo atu ai lava ona matafaga i le itu i sauté.
E fesootai uma nu’u; ma o le tele e tu-matafaga e faafesaga’i ma aloalo malū.E na o Malua lava i le tuaoi ma Aana o loo i ai se avaava itiiti mo vaa laiti, ona amata atu lea ona ui i le aloalo e tau i Mulifanua lea o loo i ai se ava tele ma ni matafaga e mafai ona tuutaula ai ni vaa tetele.
O le itu i saute e fai sina gaoa, aemaise ai lava i le va o Falelatai ma Lefaga lea o loo ta’oto ai se tuasivi tele e amata mai le tumutumu o le mauga o Tofua. Ina ia mafai ona sopoia le tasi nuu mo le isi nuu, e tatau ona e sopoia lea tuasivi lea e tusa lona maualuga ma le 300 mita.
Talu ai ona o lenei atumauga e tifatō i le sami, o le pogai lea o le faatau taoto ai o ni matafaga i ona itu e lua, ia e matua lē sao ai lava se isi i le a’au. O le papa o luga o le sami o le pogai lea o le tafetafe ai o ni nai vai laiti ma ni motu laiti e igoa o Fagaiofu, Fagalei, Fagasele, Fagafua’ō, To’aga’a maTo’auli mai sisifo i sasa’e.
O lenei laufanua e matua tamaoaiga tele i talatu’u ma le tala o le vavau. O iinei e masani ona tele temoni sa faatino ai a latou faiga faa-tevolo; o lona uiga- o temoni ia sa masani ona latou faao’o le leaga i tagata malaga i lea nofoaga maualuga o Matafa’a.
Mai Lefaga i le aga’i i sasa’e i luga o le sami -e matua mato lava ma gaoa e pei o le gaoa o Lealatele i Savaii ma Taga. O le igoa o Aana e pei ona faailoa mai e afua mai tuaiI le atalii o Pili o Ana; ae fai mai Misi Tana o lea igoa e afua mai ia Sinaleana poo Sinaaana, le tina o Pili.
O le Aoao Tetele la o Aana fai mai-“Tulouna Oe Leulumoega; “Tulouna Oe le Tumua; “Tulouna lo Outou Faleiva ma lo Outou Matua Na Togi o Alipia; Tulouna le Afio o le Tuiaana ma Sooa’emalelagi- ma Pasēsē ma Umaga; Tulouna Oulua na Ta’i; Tulouna le Sa Eseese o A’ana; Afio mai le Aiga Sa Tuala; Afio mai le Aiga Taulagi; Afio mai le Aiga Tau Aana; Afio mai le Aiga o Mavaega.
Talu ai ona e taua tele le iloa pe faapefea ona usu le Fono a Aana; ma e le gata i lea, o lea fono -e le faapito ia Aana, ae mafai foi ona faatino mo Samoa atoa, o lea o le a tuuina atu ai se otootoga itiiti.
Ae ui o lea-e tatau foi ona faatatauina e faapea o nei fono e faapito lava i mataupu anoa tau le pulea o malo. O le itu e sili ona taua- e fono faatasi tamalii-aemaise ai lava le Tuiaana ma le Aloalii lea e nofo i Nofoalii, Faleatiu, Samatau, Falease’ela ma Tufulele (Satuala). O nofoaga ia o le Faleaana latou te faatinoina le Fono tau Tupu, e pei ona tofia ai e avea ma Faletui.
LEULUMOEGA: E taoto i le itu i matū o Aana. E lua ona nuu o Sasalue ma Mataotao, i le ituala i uta mai le alatele lea e faapea sa i ai maota o Salamasina ma Samalaulu ae o lea ua nofo ai Lemana i aso nei.
O le itu i tai o le ala o loo i ai maota o Sooa’emalelagi, le tausoga tamaita’i o Tuiaana Tamalelagi, lea sa afio i se nofoaga maupu’epu’e itiiti e igoa o Lagī, lea e faafesaga’i i le itu i sisifo ma Sasalue.
O luma ane lava o lea maupu’epu’e i luga o le sami o loo tu ai i aso nei le laoa o le Tuua o Alipia, lea sa alala muamua i tua ane o lea maupu’epu’e i luga o le Malae o Maauga.
O lea Malae fai mai sa le faaaogaina i lea taimi , ona o loo faafeagai ma le itu i sisifo lea ua ta’oto ai le fanua o Tamaitai Taupou Sa o le Ekalesia Katoliko; ma sa nofo ai foi ma se Patele i le pito i tua o Sasalue.
O le itu i tai o le alatele poo le itu i sasa’e o le maota o Sooa’emalelagi e mapu’e ai le laufanua e tusa ma le lua mita. O iinei tonu lava i le matafaga sa avea ma afioaga o le Tupu poo Nuuausala lea sa afio ai le Tuiaana; ae ua nofoia i aso nei e Misionare mai Peretania.
O le itu i sisifo o fale e pei ona ta’ua; o loo i i ai i le matafaga le Vai o Mataiva; o lona vai e tafe sa’o mai le papa o Lagī. O luga o le maupu’epu’e o loo i ai le Vai –sa tu ai se falesa malepe ma e faapena foi se fale sa i le itu i sasa’e o lea Vai.
O lea la ua tatou iloa nei- o soo se nofoaga lava i totonu o Leulumoega, o loo i ai lona taua tau le tala faasolopito, talu ai ua uma ona faamaumau ma faamatala manino i tusitusiga a Ekalesia.


text:
O le Atua o le alofa lava ia. O lona lea natura. Na te le faailogaina tagata. O le lauga a Iesu, e “faaoso e le Atua lona la i ē ua amioleaga atoa ma ē ua amiolelei; ua ia fatotō ifo foi le ua i ē ua amiotonu, atoa ma ē ua amioletonu” (Mat. 5:45).
O le la ma le timu (ua), o faamanuiaga tetele ia a le Atua i le lalolagi ina ia maua e mea uma na faia; ia ola fiafia, ola saoloto, ola manuia ai tagata uma. Peitai, ua iai i tagata uma, o lanu ma agaga eseese le avanoa e tali atu ai i ia faamanuiaga mai le Atua.
Ua le afaina poo le Iutaia poo le Eleni. Fai mai Peteru, “…ua ou iloa e le faailogaina tagata e le Atua. Ae peitai o lē mata’u ia te ia i nuu uma lava ma fai le amiotonu, ua talia i latou e ia.”
O le upu mata’u, ua le o se taufaafefe poo le faamata’u. A o le faamatalaina o lou talitonuga ma lou iloa lelei o le Atua. O le a la lou talitonuga i le Atua? E masani ona faamatalaina i nisi o a tatou lauga ua mavae le uiga pa’ia ma natura masani o lo tatou Atua.
E le gata e paia, e mamā, e faamaoni ma alofa ma fai mea tonu, ae o le faapogai foi ia o mea lelei uma. Ua tā’ua e Tavita, e le mafai ona maua le poto pe a le iloa le Atua (Sal. 111:10); ua iai le mafaufau lelei ia te i latou uma o ē fai ia mea. I le, o le mafaufau lelei lea sa ia Konelio.
O Konelio o se tasi o taitai ‘au o vaega taitoaselau o fitafita a Roma. O le tagata o nuu ese. O le molimau a Luka, o le tagata amio Atua ma le mata’u i le Atua. E le i tatalaina atu i fafo le galuega talai o le talalelei a le au aposetolo, a o lea ua liliu Konelio ma ua faasagasaga i le Atua e le aunoa i le tatalo. Ua iloa e Konelio le faamaoni o le Atua, ma ua ia lagona le alofa o le Atua ia te ia ma lona aiga. O Konelio, o le uluai tagata lea o nuu ese ua papatisoina e Peteru i le suafa o le Alii.
O lana amio Atua, o le amio ua pa’ia. O le amio ua faasāina mo le Atua; ma ua tapui mai le toe aafia i ni leaga o le lalolagi. O le amio ua faaagatonuina e le loto ua faapaiaina. Le loto ua tuu atoa i le taitaiga pule a le Agaga o le Alii.
Le pule e te vavaeeseina ai le fanau a le Atua mai le olaga toilalo ma faiga matagā a le tiapolo. O la Solomona, “O le mata’u i le Atua, o le inoino lea i le leaga.” O le leaga, “o le faamaualuga, loto fefete, amioleaga, ma le gutu faapiopio, ou te inoino iai” (Faataoto. 8:13). O lona uiga, o le mata’u i le Atua, o le poto lea na te faasāina lou olaga mai le leaga ua inosia e le Atua (Faataoto. 6:16-19). E le o la lea ea la ua taulelei ai Konelio, ma na fai ai e ia le amiotonu?
O le amiotonu, o le amio ua le mata’uleagaina. E mamā. E sa’o ma tonu. E faaosofia e le faagaeetia. E pulea e le alofa. E limataitaiina e le mata’u i le Atua. E faavae i le talitonu ma le faatuatua ia Iesu Keriso.
O lona uiga, o le mata’u i le Atua ma le amiotonu, e le mafai ona tuu eseeseina. E ō faatasi lava nei mea e lua i taimi uma ma le olaga atoa. I le, o le uiga ma le soifuaga la lea e manaomia e le Atua i tagata uma, lanu uma, ma gagana uma. Ia mata’u i le Atua, ma fai le amiotonu.
Ia saoloto lou iloa o le Atua, ma faaalia lenā iloa i lau amio ua tonu, mai le loto ua mamā, ua faapaiaina. E iloa ifea sau amiotonu ma sou loto mamā, pe afai o loo e taumafai e mimilo ese mai se isi uso a tagata mai se isi faamoemoe lelei, ua valaauina ma filiffilia ai e le Atua? Ua tapui e Iutaia le talalelei i ona laufanua. Peitai, ua le o le finagalo lea o le Atua. O le ata lea ua aliali manino mai i isi lotu ma o latou talitonuga! Ua taumafai e tapui tagata ia le toe faaaogaina e le Atua i se isi vaega o lana galuega molimau.
Ua latou tauleagaina le fuafuaga paia a le Atua ua tapenaina mo lea tagata ma lea tagata. Ua pumoomoo le iloa faapei o le lotu Iutaia. Ua manatu na o latou e to iai manuia. O latou ua faaolaina. O le olaga faafoliga, ma manatu faale tagata, ua le iai le mata’u i le Atua ma le amiotonu.
Ua le iloa le Atua i le loto a o le gutu. Ua tusitusi lima ma faailoga tagata. E mamao la oe ma le faaolaina. E te le malamalama i le plan a le Atua ma lona faaolataga. (Galuega. 10:11-13) O lana upu ia Peteru, “...‘aua e te ta’ua e sa.” (f.15) Ioe, poo fea lava o le lalolagi nei e maua iai e le Atua le tagata e mata’u ia te ia ma fai le amiotonu – e matala iai le faaolataga, e lē sa. E talia e le Atua, ma faaolaina i lona alofa tunoa. Tusa lava poo le Iutaia ae ‘a le usitai ma lē faia le finagalo o le Atua, e le talia foi e le Atua; ma ua leai sona avanoa i le faaolataga a lo tatou Alii. Vaai oe i ‘e faamasinoina le tofā mamao ma le finagalo pule a le Atua i ona tagata.
Samoa e, o le amiotonu a Konelio, na faamatala e lona olaga tatalo i aso uma. O lona mata’u i le Atua, na faaalia i ona aao mafola i le nuu, ma lona lima foai i soo se tagata. Ia manino lelei le mea lea. E le o le tatalo faalausosoo e faafofogaina ai oe e le Atua – Leai! E le o le faitaulaga i le pule mai isi ma fai meaalofa ona o le faatonuga, e manogi lelei i luma o le Atua – E leai! O le mea lea o loo tupu. Ua tatou lalafi i tua o Konelio ma sisi’o i lona fai mea sili ae mea ane, e le o se faatonuga poo se pule malosi na fai ai le taulaga ma sea mea lelei e Konelio. Samoa, o le loto fuatia ifo ua lelei o Konelio. O lona lava finagalo ua mălie i le Atua. Meaalofa ua fai fiafia mai le loto ua saoloto. O lana tatalo foi, o tatalo ua silafia e le Atua, e le taamilomilo, e le faainuinu, e le faaviivii, e le fili upu, ae tuu sa’o lava mai le loto sa’o, lagona sa’o, i upu sasa’o.
Ia manatua e tatou, e le faailogaina e le Atua se tagata; ae silafia e le Atua tagata uma. O lona uiga, pe te Iutaia pe te nuu ese, e talia tagata uma e le Atua, o ē ua ola mata’u ma alofa atu i le Atua. O i latou ua faia mea lelei i le loto mamā ma le amiotonu. O le mata’u i le Atua ma fai le amiotonu na aveolaina ai Enoka ma Elia i le lagi. O le amio sa’o ma le amiotonu na alofagia ma faamanuiaina ai e le Atua Iopu ma Noa. O tala ‘ave lelei ia! Tala o lenei tamaloa Italia. Ua le fefe i le kaisara ma puleaga faa Roma, ae ua agiga i le atulaulalu lona mata’u i le Atua. Ua le popole i lona tulaga sinia ma lana galuega ne i maumau, a na tuu sa’o i le Atua ia ma lona aiga ma lana fanau. Ua leai lava manatu i lana tautoga faafitafita poo sona faasalaga, ae ua talitonu ma faatuatua ia Iesu ma lona Mana.
Amuia Konelio ua alofagia e le Atua! Amuia lea ta’ita’i e alofa ma mata’u i lona Matai!
Ia o afea e ola saoloto ai Samoa i sona taitai faapea? O fea e saili iai e le ekalesia ni taitai totoa pei o Konelio e faaolaina ai le lafu mamoe a Keriso?
Aisea ua e saga fefe ai i le isi tagata e pei o lou foi tagata ae ua e le fefe i le Atua? E leai lava se tagata i lalo o le la na te faaolaina oe vaganā le Atua. O lona uiga, fuli lou tua i pulega a le tiapolo, ae faasaga a’e ou mata i le Atua lou Faaola. O loo tatou faapouluulu pea ma galulue faalilolilo, ae o le amiotonu a le Atua o le malamalama.
O me uma na faia e Konelio, sa manino i luma, e le o tua. Aisea? E mata’u i le Atua. E gaua’i i le amiotonu. E leai se isi ala e toe fuataiina ai le amio ua na o le mata’u i le Atua, ma fai le amiotonu, ona fiafia mai lea o ia ia te oe, ma talia oe i le manuia e faavavau. Fai mai Solomona, “O le mata’u i le Atua, o le puna o le ola lea, e ‘alo ese ai i mailei e oti ai” (Faataoto. 14:27) O lona finagalo, “ia fai le amiotonu…” (Mika. 6:8). Ioe, fai le amiotonu. Auā o Iesu Keriso, o le Amiotonu ia a le Atua i le lalolagi.
Amene.
E-mail: petaiasetu@gmail.com
7737063/7505152